hotchpotch/miracl-hf-unified huggingface dataset:
กฎประตูทีมเยือน
กฎการยิงประตูทีมเยือน () เริ่มใช้ครั้งแรกในฟุตบอลคัพ วินเนอร์ คัพ ฤดูกาล 1965-1966 เนื่องจากทางยูฟ่าเห็นว่าทีมที่เล่นเป็นทีมเยือนเอาแต่อุดประตูไม่ยอมบุกยิงประตูฝ่ายตรงข้าม
กฎนี้จึงบัญญัติขึ้นเพื่อเพื่อแรงจูงใจให้ทีมเยือนเป็นฝ่ายบุกบ้างไม่ใช้เอาแต่ตั้งรับอย่างเดียว
กฎนี้มีอยู่ในการแข่งฟุตบอลที่แบ่งเป็นสองเลกที่มีทั้งนัดเหย้าและนัดเยือน และจะถูกนำมาใช้เมื่อผลการแข่งรวมทั้งสองนัดมีผลเสมอกัน ถ้าทีมไหนยิงในบ้านอีกฝ่ายได้เยอะกว่าจะเป็นผู้ชนะ
ตัวอย่าง รอบรองชนะเลิศ ยูฟ่าแชมเปี้ยนส์ลีกฤดูกาล 2002-2003 
นัดแรก มิลาน เสมอ อินเตอร์ ในเกมที่มิลานได้สิทธิ์เป็นเจ้าบ้าน 0-0 
นัดสองสิทธิ์ในการเป็นเจ้าบ้านคือ อินเตอร์ คู่นี้จบด้วยผลเสมอ 1-1 รวมผลสองนัดเสมอ 1-1
แต่มิลานได้เข้ารอบเพราะยิงได้ในเกมที่อินเตอร์ได้สิทธิ์เป็นเจ้าบ้าน ถึงแม้จะเล่นที่ซาน ซีโร่ เหมือนกันก็เถอะ
อีกตัวอย่าง รอบ 8 ทีม ยูฟ่าแชมเปี้ยนส์ลีก ฤดูกาล 2009-2010
นัดแรก บาเยิร์น มิวนิก ชนะ แมนยู ที่เยอรมัน 2-1 
นัดสอง บาเยิร์น มิวนิก แพ้ แมนยู ที่อังกฤษ 2-3 รวมผลสองนัดเสมอ 4-4
แต่บาเยิร์นได้เข้ารอบเพราะยิงแมนยูได้ที่อังกฤษ 2 ลูก แต่แมนยูยิงที่เยอรมันได้แค่ลูกเดียว
ซูเปอร์มหาวิทยาลัยโลก
ซูเปอร์มหาวิทยาลัยโลก ( ; ) เป็นนโยบายทางด้านการศึกษาของประเทศญี่ปุ่น ที่ริเริ่มโดยกระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี ในการผลักดันให้มหาวิทยาลัยชั้นนำของญี่ปุ่น สามารถแข่งขันในเวทีโลกได้ นโยบายซูเปอร์มหาวิทยาลัยโลกริเริ่มครั้งแรกในปี พ.ศ. 2552 โดยนายกรัฐมนตรี ชินโซ อะเบะ
ฟุตบอลทีมชาติยูเครน
ฟุตบอลทีมชาติยูเครน (,) เป็นตัวแทนของประเทศยูเครนในการแข่งขันฟุลบอลระดับนานาชาติเช่น ฟุตบอลโลก และ ฟุตบอลชิงแชมป์แห่งชาติยุโรป และอยู่ภายใต้การดูแลของสหพันธ์ฟุตบอลยูเครน เมื่อประเทศยูเครนแยกตัวออกมาจากสหภาพโซเวียตก็ได้มีการแข่งขันระดับนานาชาติครั้งแรกขึ้นกับฟุตบอลทีมชาติฮังการีในวันที่ 29 เมษายน 1992 และอันดับดีที่สุดคือการเข้ารอบก่อนรองชนะเลิศในฟุตบอลโลก 2006 และได้เข้าไปแข่งขันฟุตบอลชิงแชมป์แห่งชาติยุโรป ในปี2012ในฐานะเจ้าภาพ
สนามเหย้าของฟุตบอลทีมชาติยูเครนคือสนามโอลิมปิสกี เนชันแนล สปอร์ตส์ คอมเพล็กซ์ ในกรุงเคียฟ
กรีซvsเบลเยี่ยม
ผลการแข่งขันและกำหนดการที่จะแข่งขันในอนาคต
อัปเดตล่าสุด 24 มีนาคม 2017.
ทีมสตาฟโค้ชปัจจุบัน
รายชื่อนี้เป็นชุดที่จะแบข่งกระชับมิตรกับ ฟุตบอลทีมชาติมอลตา ในวันที่ 6 มิถุนายน 2017 และการแข่งขัน ฟุตบอลโลกรอบคัดเลือกโซนยุโรป 2018 ในเกมส์ที่พบกับ ฟุตบอลทีมชาติฟินแลนด์ ในวันที่ 11 มิถุนายน 2017
"บันทึกประตูและการลงเล่นนับตั้งแต่ วันที่ 24 มีนาคม 2017 หลังจากการแข่งขันกับฟุตบอลทีมชาติโครเอเชีย"
ผู้เล่นต่อไปนี้ถูกเรียกติดในเวลา 12 เดือนที่ผ่านมา
Notes:
ตารางต่อไปนี้แสดงสถิติระหว่างประเทศของยูเครนกับทุกประเทศตั้งแต่วันที่ 24 มีนาคม 2017
เมื่อวันที่ 29 มีนาคม 2010 ยูเครนได้ออกชุดใหม่ของอาดิดาส
ทีมเหย้า
ทีมเยือน
การตลาดสหพันธ์ฟุตบอลแห่งประเทศยูเครนดำเนินการโดยฟุตบอลยูเครนอินเตอร์เนชั่นแนล (UFI)
ผู้สนับสนุนทั่วไปคือ Ukrtelekom และ Kyivstar.
ลูว์กา ดีญ
ลูว์กา ดีญ (; เกิดวันที่ 20 กรกฎาคม ค.ศ. 1993) เป็นนักฟุตบอลอาชีพชาวฝรั่งเศส ปัจจุบันเล่นในตำแหน่งแบ็กซ้าย ให้กับเอฟเวอร์ตัน และทีมชาติฝรั่งเศส
ราชวงศ์ที่ห้าแห่งอียิปต์
ราชวงศ์ที่ห้า แห่งอียิปต์โบราณ มักจะรวมกับราชวงศ์ที่สาม, ราชวงศ์ที่สี่ และราชวงศ์ที่หก ในช่วงระยะเวลาของราชอาณาจักรเก่า ฟาโรห์ของห้าราชวงศ์ครองราชย์ตั้งแต่เวลาประมาณ 2,494 ถึง 2,345 ปีก่อนคริสตกาล รวมเป็นเวลา 149 ปี มีฟาโรห์ทั้ง 9 พระองค์
จอห์น มอนทากิว เอิร์ลที่ 4 แห่งแซนด์วิช
จอห์น มอนทากิว เอิร์ลที่ 4 แห่งแซนด์วิช () เป็นรัฐบุรุษชาวอังกฤษ ดำรงตำแหน่งทางทหารและตำแหน่งทางการเมืองที่สำคัญอย่าง ลอร์ดคนที่หนึ่งแห่งศาลพาณิชย์นาวี, อธิบดีกรมไปรษณีย์, รัฐมนตรีว่าการกระทรวงเหนือ อย่างไรก็ตาม ผู้คนจดจำเขามากที่สุดในฐานะที่เป็นผู้คิดค้นอาหารยอดนิยมอย่างแซนด์วิช
จอห์น มอนทากิว เกิดในปี ค.ศ. 1718 เป็นบุตรของ เอ็ดเวิร์ด มอนทากิว ไวเคานต์ฮินชิงบูร์ก บิดาของเขาถึงแก่อนิจกรรมขณะเขามีอายุได้ 4 ขวบทำให้เขากลายเป็นทายาทของตระกูล และเมื่อปู่ของเขา เอิร์ลที่ 3 แห่งแซนด์วิช ถึงแก่อนิจกรรมในค.ศ. 1729 เขาก็รับสืบทอดตำแหน่งเอิร์ลแห่งแซนด์วิชต่อขณะมีอายุ 10 ขวบ เขาเข้ารับการศึกษาที่วิทยาลัยอีตันและวิทยาลัยทรินิตี เคมบริดจ์ ในปี ค.ศ. 1739 เขาได้เข้าเป็นสมาชิกสภาขุนนางจากการเข้าฝากตัวกับดยุกแห่งเบดฟอร์ด ขุนนางที่ร่ำรวยและทรงอิทธิพลมากในสภา ต่อมาในค.ศ. 1744 เขาก็เข้าดำรงตำแหน่งในรัฐบาลของเฮนรี เพแลม โดยคำเชิญของดยุกแห่งเบดฟอร์ด
ในหนังสือ "Tour to London" ของปิแยร์-ฌ็อง โกรเล กวีท่องเที่ยวชาวฝรั่งเศส ได้กล่าวว่า ท่านลอร์ดแซนด์วิชนั้นถือเป็นนักเล่นไพ่ชั้นเซียนและเขาไม่ค่อยมีเวลาที่จะปลีกตัวจากโต๊ะพนันไปรับประทานอาหาร เขาจึงบอกกล่าวแก่คนรับใช้ให้นำเนื้อสองแผ่นที่ประกอบด้วยขนมปังสองแผ่นมาให้เขา และกลายเป็นที่ชินตาในบรรดาสหายนักพนัน ในที่สุดก็เริ่มมีคนอื่นทำตามโดยมักจะสั่งว่า ""เอาเหมือนกับแซนด์วิช!"" ในที่สุดประโยคก็ถูกกร่อนเหลือเพียง "แซนด์วิช"
ดาราเดลี่ เดอะ เกรท อวอร์ดส์ ครั้งที่ 2
ดาราเดลี่ เดอะ เกรท อวอร์ดส์ ครั้งที่ 2 () เป็นงานประกาศผลรางวัลบันเทิงที่จัดโดยหนังสือพิมพ์ดาราเดลี่ จัดขึ้นเมื่อวันที่ 14 มีนาคม 2556 ณ โรงละครอักษรา คิง เพาเวอร์ เพื่อเฉลิมฉลองกับการก้าวเข้าสู่ปีที่ 8 ของหนังสือพิมพ์ดาราเดลี่ ดังนั้นจึงได้มีการมอบรางวัลให้กับบุคคลากรในวงการบันเทิง ไม่ว่าจะเป็นผู้ผลิต ผู้สร้างสรรค์ผลงาน ศิลปิน ดารา นักร้อง ที่มีผลงานยอมเยี่ยม โดดเด่น เปรียบเสมือนเพชรเม็ดงามแห่งวงการประจำปี พ.ศ. 2555 โดยจะคัดเลือกผู้สมควรได้รับการเสนอชื่อเข้าชิง แล้วให้ผู้อ่านเป็นผู้ตัดสินว่าใครสมควรได้รับรางวัลโดยการโหวตผ่านทางหนังสือพิมพ์ดาราเดลี่ และเว็บไซต์ดาราเดลี่ บุคคลากรท่านใดได้รับคะแนนเสียงมากที่สุดก็จะได้รางวัลไปครอง
มีรางวัลทั้งหมด 22 รางวัล ดังต่อไปนี้ (ผู้ชนะจะพิมพ์ด้วยตัวหนา)
แผนสี่ปี
แผนสี่ปี (Four Year Plan) เป็นหนึ่งในมาตรการทางเศรษฐกิจที่ได้ริเริ่มโดยอดอล์ฟ ฮิตเลอร์ ซึ่งได้มอบหมายให้จอมพลไรช์ แฮร์มันน์ เกอริงในการดูแลรับผิดชอบ เกอริงได้รับการแต่งตั้งให้เป็นผู้มีอำนาจเต็มแห่งไรช์ (Reich Plenipotentiary) ซึ่งมีอำนาจหน้าที่ในการกำหนดอำนาจหน้าที่ของสมาชิกคณะรัฐมนตรี รวมถึงรัฐมนตรีว่าการกระทรวงการเศรษฐกิจ, รัฐมนตรีว่าการกระทรวงกลาโหม และรัฐมนตรีว่าการกระทรวงเกษตร แผนงานนี้เป็นหนึ่งในหลายแผนงานของรัฐบาลที่คิดขึ้นโดยฮิตเลอร์และพรรคนาซี ซึ่งรวมถึงหน่วยงานต่างๆ เช่น องค์การท็อดท์ และการรวมตัวกันของหน่วยเอ็สเอ็สและกองกำลังตำรวจเยอรมัน รวมถึงตำรวจลับเกสตาโพภายใต้บัญชาการของไฮน์ริช ฮิมม์เลอร์
วัตถุประสงค์หลักของแผนสี่ปีคือ การจัดหาอาวุธของเยอรมนีและเพื่อเตรียมความพร้อมสำหรับการพึ่งพาตัวเองในระยะเวลาสี่ปี,นับตั้งแต่ปี ค.ศ. 1936-1940.นอกเหนือจากการเน้นย้ำในการสร้างการป้องกันทางทหารของประเทศขึ้นมาใหม่,โดยไม่คำนึงถึงข้อจำกัดที่ได้กำหนดต่อเยอรมนีโดยสนธิสัญญาแวร์ซาย ภายหลังจากที่เยอรมนีได้พ่ายแพ้ในสงครามโลกครั้งที่หนึ่ง แผนสี่ปีได้พยายามในการลดการว่างงาน, เพิ่มการผลิตเส้นใยสังเคราะห์, การรับรองโครงการงานทางสาธารณะภายใต้การดูแลของฟริทซ์ ท็อดท์, เพิ่มการผลิตรถยนต์, ริเริ่มโครงการอาคารและสถาปัตยกรรมจำนวนมาก และการพัฒนาขยายต่อระบบทางหลวงเอาโทบาน
ด้วยความวิตกกังวลต่อปฏิกิริยาจากนักอุตสาหกรรมและนักการเงินทั่วไปจากการเพิ่มโอนมาเป็นของรัฐของเศรษฐกิจของเยอรมนี,"บันทึกการประชุมแผนสี่ปี"ของฮิตเลอร์ในปี ค.ศ. 1936, ได้เรียกร้องจากไรชส์ทาคต่อการประกาศใช้"กฎหมายว่าด้วยการประหารชีวิตเพื่อก่อวินาศกรรมทางเศรษฐกิจ."
ฟ็อลคส์ฮัลเลอ
ฟ็อลคส์ฮัลเลอ () หรือเรียกอีกอย่างว่า โกรเซอฮัลเลอ () เป็นอาคารศาลาประชาชนแบบโดมขนาดมหึมา ออกแบบโดยอัลแบร์ท ชเปียร์ สถาปนิกของอดอล์ฟ ฮิตเลอร์ ฮิตเลอร์มีวิสัยทัศน์ที่จะสร้างอาคารหลังนี้ขึ้นในกรุงเบอร์ลินภายหลังเยอรมันได้รับชัยชนะในสงครามโลกครั้งที่สอง โดยวางให้เป็นศูนย์กลางของนครเยอร์มาเนีย ซึ่งฮิตเลอร์หมายมั่นจะให้เป็นเมืองหลวงของโลก
หากสร้างเสร็จ อาคารหลังนี้จะกลายเป็นอาคารโดมที่ใหญ่ที่สุดในโลก ตัวอาคารมีความกว้างและยาว 315 เมตร มีความสูงจากฐานถึงยอดโดม 290 เมตร ตัวโดมของฟ็อลคส์ฮัลเลอมีเส้นผ่าศูนย์กลาง 250 เมตร และสูง 74 เมตร
เปลี่ยนหน้าท้าโชว์ Sing Your Face Off
เปลี่ยนหน้าท้าโชว์ Sing Your Face Off เป็นรายการแข่งขันร้องเพลงที่นำศิลปินดารา มาร้องและแสดงเลียนแบบศิลปินที่มีชื่อเสียง ผลิตโดย บริษัท เซ้นส์ เอนเตอร์เทนเมนท์ จำกัด ออกอากาศทางสถานีโทรทัศน์สีกองทัพบกช่อง 7 ออกอากาศเป็นซีซั่น เริ่มซีซั่นแรกเมื่อวันที่ 13 มิถุนายน พ.ศ. 2558
ออกอากาศเมื่อวันที่ 13 มิถุนายน - 19 กันยายน พ.ศ. 2558
ออกอากาศเมื่อวันที่ 9 เมษายน - 25 มิถุนายน พ.ศ. 2559
ออกอากาศวันที่ 3 มิถุนายน - 9 กันยายน พ.ศ. 2560
ออกอากาศวันที่ 20 ตุลาคม พ.ศ. 2561 - ปัจจุบัน
ศิลปินที่เข้าแข่งขัน
ทีมชาย (S1-S6)การแสดงชุดที่ 2 ( 3 พ.ย. 61)
การแสดงชุดที่ 3 (9 พ.ย. 61)
การแสดงชุดที่ 4 ( 25 พ.ย. 61)
การแสดงชุดที่ 5 ( 1 ธ.ค. 61)
การแสดงชุดที่ 6 ( 8 ธ.ค. 61)
การแสดงชุดที่ 7 ( 15 ธ.ค. 61)
การแสดงชุดที่ 8 ( 22 ธ.ค. 61)
การแสดงชุดที่ 9 ( 29 ธ.ค. 61)
การแสดงชุดที่ 10 ( 5 ม.ค. 62)
การแสดงชุดที่ 11 ( 12 ม.ค. 62)
การแสดงชุดที่ 12 ( 19 ม.ค. 62)
การแสดงชุดที่ 13 ( 26 ม.ค. 62)
ฟุจิวะระ โนะ ทะดะมิชิ
ฟุจิวะระ โนะ ทะดะมิชิ ( ; 15 มีนาคม 1640 - 13 มีนาคม 1707) ขุนนางชั้นผู้ใหญ่ในช่วงปลาย ยุคเฮอัง เป็นบุตรชายคนโตของ คัมปะกุ ฟุจิวะระ โนะ ทะดะซะเนะ และเป็นหนึ่งในสมาชิกของ ตระกูลฟุจิวะระ ตระกูลที่ทรงอำนาจมากที่สุดในราชสำนักขณะนั้น
ในสงคราม กบฏปีโฮเง็ง เมื่อ พ.ศ. 1699 ทะดะมิชิได้เข้าร่วมทางฝั่ง จักรพรรดิโกะ-ชิระกะวะ ขณะที่น้องชายของทะดะมิชิคือ ฟุจิวะระ โนะ โยะรินะงะ ไปเข้ากับทางฝั่งอดีต จักรพรรดิซุโตะกุ
ฟุจิวะระ โนะ โยะรินะงะ
ฟุจิวะระ โนะ โยะรินะงะ ( ; พฤษภาคม 1663 – 1 สิงหาคม 1699) ขุนนางชั้นผู้ใหญ่ในช่วงปลาย ยุคเฮอัง ในตำแหน่ง อุไดจิง หรือ มหาเสนาบดีฝ่ายขวา และเป็นหนึ่งในสมาชิกของ ตระกูลฟุจิวะระ ตระกูลที่ทรงอำนาจมากที่สุดในราชสำนักขณะนั้น
โยะรินะงะเกิดเมื่อ พ.ศ. 1663 เป็นบุตรชายของ คัมปะกุ ฟุจิวะระ โนะ ทะดะซะเนะ และเป็นน้องชายของ ฟุจิวะระ โนะ ทะดะมิชิ ซึ่งโยะรินะงะก้าวหน้าในตำแหน่งอย่างรวดเร็วโดยได้รับตำแหน่ง ไนไดจิง หรือ มหาเสนาบดีฝ่ายกลาง เมื่อ พ.ศ. 1680 ขณะอายุเพียง 17 ปี และได้รับตำแหน่ง ซะไดจิง หรือ มหาเสนาบดีฝ่ายซ้าย เมื่อ พ.ศ. 1693 ขณะอายุเพียง 30 ปีและได้เป็นพระสัสสุระ (พ่อตา) เพราะธิดาบุญธรรมของเขาคือ ฟุจิวะระ โนะ ทะชิ ได้เข้าพิธีอภิเษกกับ จักรพรรดิโคะโนะเอะ ทำให้จักรพรรดิโคะโนะเอะกลายเป็นเพียงจักรพรรดิหุ่นเชิดเพราะอำนาจที่แท้จริงอยู่ที่โยะรินะงะดังเช่นที่อดีต จักรพรรดิโทะบะ พระราชบิดาของจักรพรรดิโคะโนะเอะเคยเป็นซึ่งโยะรินะงะมีบุตรชายที่สำคัญอยู่ 2 คนคือ ฟุจิวะระ โนะ โมะโระนะงะ (1681–1734) ที่ในเวลาต่อมาได้เป็น ไดโจไดจิง และ ฟุจิวะระ โนะ คะเนะนะงะ (1681–1701)
ในสงคราม กบฏปีโฮเง็ง เมื่อ พ.ศ. 1699 โยะรินะงะได้ไปสนับสนุนอดีต จักรพรรดิซุโตะกุ ขณะที่พี่ชายของเขาคือทะดะมิชิไปสนับสนุนทางฝั่ง จักรพรรดิโกะ-ชิระกะวะ ซึ่งโยะรินะงะก็ได้ถูกสังหารในที่รบเมื่อวันที่ 1 สิงหาคม พ.ศ. 1699 ขณะอายุเพียง 36 ปี
โฮโจ มาซาโกะ
โฮโจ มะซะโกะ ( ; 1699 – 16 สิงหาคม 1768) มิได คนแรกอย่างเป็นทางการของญี่ปุ่นเป็นภริยาของ มินะโมะโตะ โนะ โยะริโตะโมะ ปฐมโชกุนแห่ง รัฐบาลโชกุนคะมะกุระ และเป็นมารดาของโชกุนคนที่ 2 และคนที่ 3 คือ มินะโมะโตะ โนะ โยะริอิเอะ และ มินะโมะโตะ โนะ ซะเนะโตะโมะ
ฟุจิวะระ โนะ ยะซุโกะ
ฟุจิวะระ โนะ ยะซุโกะ ( ; 1638 – 10 มกราคม 1699) จักรพรรดินีแห่งญี่ปุ่นโดยพระองค์เป็น โคโง ("Kōgō") หรือ จักรพรรดินีรอง ใน จักรพรรดิโทะบะ จักรพรรดิองค์ที่ 73
จักรพรรดินียะซุโกะประสูติเมื่อ พ.ศ. 1638 เป็นธิดาคนโตของ ฟุจิวะระ โนะ ทะดะซะเนะ และเป็นพี่สาวของ ฟุจิวะระ โนะ ทะดะมิชิ และ ฟุจิวะระ โนะ โยะรินะงะ
ดาราเดลี่ เดอะ เกรท อวอร์ดส์ ครั้งที่ 3
ดาราเดลี่ เดอะ เกรท อวอร์ดส์ ครั้งที่ 3 () เป็นงานประกาศผลรางวัลบันเทิงที่จัดโดยหนังสือพิมพ์ดาราเดลี่ จัดขึ้นเมื่อวันที่ 11 มิถุนายน 2557 ณ โรงละครอักษรา คิง เพาเวอร์ เพื่อเฉลิมฉลองกับการก้าวเข้าสู่ปีที่ 9 ของหนังสือพิมพ์ดาราเดลี่ ดังนั้นจึงได้มีการมอบรางวัลให้กับบุคคลากรในวงการบันเทิง ไม่ว่าจะเป็นผู้ผลิต ผู้สร้างสรรค์ผลงาน ศิลปิน ดารา นักร้อง ที่มีผลงานยอมเยี่ยม โดดเด่น เปรียบเสมือนเพชรเม็ดงามแห่งวงการประจำปี พ.ศ. 2556 โดยจะคัดเลือกผู้สมควรได้รับการเสนอชื่อเข้าชิง แล้วให้ผู้อ่านเป็นผู้ตัดสินว่าใครสมควรได้รับรางวัลโดยการโหวตผ่านทางหนังสือพิมพ์ดาราเดลี่ และเว็บไซต์ดาราเดลี่ บุคคลากรท่านใดได้รับคะแนนเสียงมากที่สุดก็จะได้รางวัลไปครอง
มีรางวัลทั้งหมด 21 รางวัล ดังต่อไปนี้ (ผู้ชนะจะพิมพ์ด้วยตัวหนา)
วาบีชึน
วาบีชึน (; ) เป็นเมืองทางเหนือของประเทศโปแลนด์ อย่ในเขตจังหวัดกูยาวือ-ปอมอแช มีเนื้อที่ 2.89 ตารางกิโลเมตร ในปี ค.ศ 2006 มีประชากร 4,473 คน เมืองตั้งอยู่บนแม่น้ำนอแตช ใกล้กับเมืองชญิน
ในช่วงปลายสงครามโลกครั้งที่สองเมืองได้ถูกยึดครองโดยกองทัพแดงในปี ค.ศ. 1945 ต่อมาเมืองได้อยู่ภายใต้การปกครองของสาธารณรัฐประชาชนโปแลนด์ หลังจากที่มีการขับไล่ประชากรชาวเยอรมันออกจากเมือง เมืองได้อยู่ภายใต้การปกครองของประเทศโปแลนด์
เคนตาอุสที่ 2
เคนตาอุสที่ 2 (2,475 ปีก่อนคริสตกาล - 2,445 ปีก่อนคริสตกาล) เป็นราชินีแห่งอียิปต์ เธอเป็นภรรยาของฟาโรห์เนเฟออิร์คาเรของราชวงศ์ที่ห้า เธอเป็นแม่ของฟาโรห์เนเฟเรเฟรและนูเซอร์เร ไออิน
นาธัน
นาธัน () เป็นบุคคลในคัมภีร์ฮีบรู เป็นหนึ่งในผู้เผยพระวจนะของพระเป็นเจ้าซึ่งมีชีวิตอยู่ในรัชสมัยของกษัตริย์ดาวิดและกษัตริย์ซาโลมอนแห่งอิสราเอล
ในหนังสือซามูเอล 2 ระบุว่า ครั้นเมื่อกษัตริย์ดาวิดดำริจะสร้างวิหารสำหรับเก็บหีบแห่งพระเจ้า พระยาเวห์ทรงใช้ให้นาธันมาบอกกษัตริย์ดาวิดว่ายังไม่ต้องสร้าง เพราะหลังจากที่ดาวิดตาย ลูกหลานของดาวิดจะเป็นคนสร้างให้เอง
หนังสือพงศ์กษัตริย์ กล่าวว่าเมื่อครั้นเจ้าชาย​อา‌โด‌นี‌ยาห์ พระราชโอรสองค์โตของกษัตริย์ดาวิดประกาศตนขึ้นเป็นกษัตริย์ นาธันเป็นหนึ่งในบุคคลที่ไม่สนับสนุนอา‌โด‌นี‌ยาห์ และหันไปร่วมมือกับพระนาง​บัท‌เช‌บาเพื่อชิงบัลลังก์คืนมาให้เจ้าชายซาโลมอน ผู้ซึ่งกษัตริย์ดาวิดเคยรับปากกับพระยาเวห์ว่าจะยกให้เป็นกษัตริย์ต่อจากพระองค์
หนังสือพงศาวดาร นาธันเป็นคนบันทึกเหตุการณ์ทางประวัติศาสตร์ต่างๆในรัชสมัยของกษัตริย์ดาวิดและกษัตริย์ซาโลมอน
เจ้าชายอะเมเดโอ ดยุกที่ 5 แห่งโอสตา
เจ้าชายอะเมเดโอ ดยุกที่ 5 แห่งโอสตา () เป็นพระโอรสเพียงพระองค์เดียวใน เจ้าชายไอโมน ดยุกที่ 4 แห่งโอสตา และ เจ้าหญิงไอรีน ดัชเชสแห่งโอสตา พระมารดาของพระองค์ เป็นพระราชธิดาใน สมเด็จพระราชาธิบดีคอนสแตนตินที่ 1 แห่งกรีซ กับ เจ้าหญิงโซเฟียแห่งปรัสเซีย หลังจากพระบิดาของพระองค์สิ้นพระชนม์ พระองค์จึงสืบพระอิสริยยศเป็น ดยุกที่ 5 แห่งโอสตา พระองค์เสกสมรสจำนวน 2 ครั้ง มีพระบุตร 3 พระองค์ ทั้งนี้พระองค์ยังเป็นพระบิดาใน เจ้าชายไอโมน ดยุกแห่งอาพูเลีย
มิสโปรตุเกส
มิสโปรตุเกส เป็นการประกวดนางงามประจำปีระดับประเทศของโปรตุเกส ซึ่งจะถูกจัดขึ้นในเมืองหลวงลิสบอนในทุกปี ทั้งนี้เพื่อคัดเลือกตัวแทนนางงามโปรตุเกสเข้าร่วมการประกวดบนเวทีระดับนานาชาติ โดยการประกวดถูกจัดขึ้นเป็นครั้งแรกเมื่อปี ค.ศ. 1960 ผู้ชนะทั้งสามตำแหน่งบนเวทีการประกวดจะถูกส่งเข้าร่วมการปรระกวดนางงามจักรวาล มิสเวิลด์ และนางงามนานาชาติ ตามลำดับ ยกเว้นช่วงปี ค.ศ. 2003-2009 ที่ผู้ชนะการประกวดไม่ได้เข้าร่วมการประกวดนางงามจักรวาล ทั้งนี้ ในปี ค.ศ. 2002 ไม่ได้มีการจัดประกวดมิสโปรตุเกสโดยไม่ทรายสาเหตุที่แน่ชัด ปัจจุบัน มิสโปรตุเกสได้รับสิทธิ์ในการส่งตัวแทนเข้าร่วมการประกวดระดับนานาชาติหลายเวที เช่น นางงามจักรวาล มิสเวิลด์ นางงามนานาชาติ มิสแกรนด์อินเตอร์เนชันแนล มิสซูปราเนชันแนล เป็นต้น
มิสโปรตุเกส (Miss Portugal) ถูกจัดขึ้นถูกจัดขึ้นเป็นครั้งแรกเมื่อปี ค.ศ. 1960 จากนั้นในปี ค.ศ. 2012 Isidro de Brito ซึ่งเป็นผู้อำนวยการการจัดประกวดในขณะนั้นได้มีการปเลี่ยนชื่อการประกวดใหม่เป็น มิสรีพับบลิคคาโปรตุกีสซา (Miss República Portuguesa) หรือนิยมเรียกสั้นๆว่า มิสโปร์ตูเกซา (Miss Portuguesa) โดยในช่วงนั้นผู้ชนะหลักสองคนจะถูกส่งไปเข้าร่วมการประกวดนางงามจักรวาลและมิสเวิลด์ แต่หลังจากปี ค.ศ. 2014 เป็นต้นมา การประกวดมิสโปร์ตูเกซาได้ถูกแบ่งออกเป็นสองเวทีการประกวด คือ มิสยูนิเวิร์สโปรตุเกส และมิสเวิลด์โปรตุเกส นอกจากนี้ องค์กรมิสมิสโปร์ตูเกซายังได้รับสิทธิ์ในการส่งตัวแทนเข้าร่วมการประกวดในเวทีหลักระดับนานาชาติอีก 3 เวที คือ นางงามนานาชาติ มิสซูปราเนชันแนล และมิสแกรนด์อินเตอร์เนชันแนลอีกด้วยโดยปกติแล้ว รองอันดับ 1 มิสโปรตุเกสในแต่ละปีจะต้องเข้าร่วมการประกวดมิสซูปราเนชันแนล
ประเทศที่เข้าร่วมมิสแกรนด์อินเตอร์เนชันแนล
ประเทศที่เคยเข้าร่วมการประกวดมิสแกรนด์อินเตอร์เนชันแนล (อังกฤษ: Miss Grand International) ในปัจจุบันมีจำนวนรวมมากกว่า 100 ประเทศ โดยมิสแกรนด์อินเตอร์เนชันแนลนั้นเป็นการประกวดนางงามนานาชาติที่จัดขึ้นเพื่อรณรงค์หยุดการทำสงคราม จัดตั้งโดย ณวัฒน์ อิสรไกรศีล สำหรับผู้ที่ได้รับตำแหน่งมิสแกรนด์อินเตอร์เนชันแนลจะได้ครองมงกุฎและเงินรางวัลมูลค่า 40,000 ดอลลาร์สหรัฐ ในปีแรก และสิทธิในการครอบครองที่พักคอนโดมิเนียม ตลอดการปฏิบัติภารกิจ 1 ปี และพร้อมปฏิบัติภารกิจ "Stop the War and Violence" หรือ "ยุติสงครามและความรุนแรง"
ประเทศที่เข้าร่วมการประกวด ตั้งแต่ ปี คศ. 2013 - 2017 ทั้งหมด 128 ประเทศ
งูทะเล (สัตว์ประหลาด)
"สำหรับงูทะเลที่เป็นสัตว์ที่เป็นที่รู้จัก ดูที่: งูทะเล"
"สำหรับมังกรทะเลที่เป็นปลาจำพวกม้าน้ำ ดูที่: มังกรทะเล"
งูทะเล หรือ มังกรทะเล () เป็นสัตว์ประหลาดที่พบในทะเลหรือในแหล่งน้ำต่าง ๆ ทั่วโลก ซึ่งยังพิสูจน์หรือจัดอันดับไม่ได้ว่าเป็นสัตว์ชนิดใด โดยมากเป็นสัตว์ที่มีลำตัวยาวคล้ายงูหรือมังกรขนาดใหญ่
การพบเห็นและพิสูจน์งูทะเลได้รับรายงานเป็นเวลาหลายร้อยปีและยังคงอ้างว่าพบเห็นในทุกวันนี้ นักสัตว์ลึกลับวิทยา บรูซ แคมเพจน์ ระบุว่ามีมากกว่า 1,200 รายที่พบเห็นงูทะเล (แต่ไม่มีหลักฐานยืนยันได้ชัดเจน ) ปัจจุบันเชื่อกันว่าการพบสัตว์ที่มีลักษณะดังกล่าวสามารถอธิบายได้ดีที่สุดว่าเป็นสัตว์ที่รู้จักกันดี เช่น ปลาปอด, ปลาออร์, วาฬหรือปลาฉลาม (โดยเฉพาะปลาฉลามครุย) รวมถึงสัตว์อย่างอื่น เช่น ปลาสเตอร์เจียน, ปลาฉลามบาสกิน, ปลาไหล, สาหร่ายทะเล หรือหมึกยักษ์ นักสัตว์ลึกลับวิทยาบางคนได้ชี้ให้เห็นว่างูทะเลเป็นสัตว์ทะเลในยุคก่อนประวัติศาสตร์ที่ยังคงสืบทอดเผ่าพันธุ์มาจนถึงปัจจุบัน เช่น เพลสิโอซอร์, โมซาซอร์ หรือสัตว์เลื้อยคลานทะเลชนิดอื่น ๆ จากมหายุคมีโซโซอิค ซึ่งเป็นแนวความคิดที่มักเกี่ยวข้องกับสัตว์ประหลาดในทะเลสาบเช่น สัตว์ประหลาดล็อกเนสส์
ฟุจิวะระ โนะ ทะชิ
ฟุจิวะระ โนะ ทะชิ ( ; 1683 – 19 มกราคม 1745) จักรพรรดินีแห่งญี่ปุ่นซึ่งในครั้งแรกพระองค์เป็น จักรพรรดินีรอง หรือ โคโง () ใน จักรพรรดิโคะโนะเอะ กระทั่งครั้งที่ 2 พระองค์ได้มาเป็นจักรพรรดินีใน จักรพรรดินิโจ ทำให้พระองค์ถูกเรียกว่า จักรพรรดินี 2 รุ่น โดยพระองค์เป็นธิดาบุญธรรมของ ฟุจิวะระ โนะ โยะรินะงะ ขุนนางที่กำลังเรืองอำนาจในราชสำนักขณะนั้น
จักรพรรดินีทะชิประสูติเมื่อ พ.ศ. 1683 เป็นธิดาของ คินโยะชิ โทะคุไดจิ ต่อมาพระองค์ได้รับการอุปการะให้เป็นธิดาบุญธรรมของโยะรินะงะเนื่องจากได้แต่งงานกับ "ซะชิโกะ" ซึ่งเป็นมีศักดิ์เป็นป้าของจักรพรรดินีทะชิ
ต่อมาพระองค์ได้เข้าพิธีอภิเษกเป็นจักรพรรดินีในจักรพรรดิโคะโนะเอะเมื่อ พ.ศ. 1693 ขณะพระชนมายุเพียง 10 พรรษาเมื่อจักรพรรดิโคะโนะเอะสวรรคตอย่างกะทันหันใน พ.ศ. 1698 จักรพรรดินีทะชิก็เสด็จออกจากพระราชวังไปประทับอย่างสันโดษกระทั่ง พ.ศ. 1703 ขณะพระชนมายุเพียง 20 พรรษาพระองค์ก็ถูกเรียกกลับพระราชวังเพื่อไปเป็นจักรพรรดินีของจักรพรรดินิโจทำให้พระองค์เป็นจักรพรรดินีพระองค์เดียวในประวัติศาสตร์ของญี่ปุ่นที่เป็นจักรพรรดินีถึง 2 ครั้ง 2 รัชสมัยและสุดท้ายพระองค์ได้รับการสถาปนาเป็น พระพันปีหลวง ("taikōtaigō") ของญี่ปุ่น
เมื่อจักรพรรดินิโจสวรรคตอย่างกะทันหันใน พ.ศ. 1708 จักรพรรดินีทะชิก็เสด็จออกจากพระราชวังและออกผนวชเป็นชีโดยพระองค์มีพระปรีชาสามารถทางด้านงานเขียนและด้านดนตรีก่อนจะสิ้นพระชนม์ในวันที่ 19 มกราคม พ.ศ. 1745
สัตว์ประหลาดทะเลสาบ
สัตว์ประหลาดทะเลสาบ () เป็นสัตว์ประหลาดที่ปรากฏในแหล่งน้ำจืดต่าง ๆ ทั่วโลก เช่น หนอง, บึง, ทะเลสาบ, แม่น้ำ ตามคติชนวิทยาของแต่ละชนชาติ โดยที่เป็นที่รู้จักกันดีคือ สัตว์ประหลาดล็อกเนสส์ หรือเนสซี ในทะเลสาบเนสส์ ของสกอตแลนด์ อย่างไรก็ดีสัตว์ประหลาดทะเลสาบมักมีความเกี่ยวข้องกับสัตว์ประหลาดทะเล
มีคำอธิบายในเชิงเหตุผลโดย เบน เรดฟอร์ด และโจ นิกเกิล นักสัตว์ประหลาดวิทยาว่า การที่พบเห็นสิ่งที่ทำให้เข้าใจว่าเป็นสัตว์ประหลาดทะเลสาบ เป็นการมองเห็นหรือตีความภาพผิดพลาดไป อาจจะเป็น นาก หรือวัตถุอย่างอื่นในน้ำ หรือตามคำอธิบายของนักวิทยาศาสตร์แห่งคณะวิทยาศาสตร์ จุฬาลงกรณ์มหาวิทยาลัย อธิบายว่าเป็นเพียงคลื่นนิ่งที่ปรากฏขึ้นบนผิวน้ำ
นักธรรมชาติวิทยาและนักเขียนชาวสวีเดน เบนจต์ สโตเกรน อธิบายในปี ค.ศ. 1980 ว่า ความเชื่อเรื่องสัตว์ประหลาดทะเลสาบมีการเปลี่ยนแปลงไปตามช่วงเวลาในประวัติศาสตร์ รายงานที่เก่าเก่ามักรายงานถึงการปรากฏตัวของเคลปี ปิศาจที่คล้ายม้า แต่รายงานที่ทันสมัยกว่ามักปรากฏว่าเป็น สัตว์เลื้อยคลานหรือไดโนเสาร์หรือหมึกยักษ์ และสโตเกรนสรุปว่าเคลปีได้กลายเป็นทะเลสาบสัตว์ประหลาดที่มีรูปลักษณ์คล้ายสัตว์เลื้อยคลานนับตั้งแต่มีการค้นพบไดโนเสาร์ ทัั้งในวัฒนธรรมร่วมสมัยในเชิงวิทยาศาสตร์และวรรณกรรม
อย่างไรก็ตาม ทะเลสาบหลายแห่งที่เป็นที่พบสัตว์ประหลาดทะเลสาบ ได้กลายเป็นสถานที่ท่องเที่ยวที่สำคัญ สร้างเงินให้กับชุมชนได้เป็นจำนวนมาก เช่น ทะเลสาบล็อกเนสส์, ทะเลสาบโอคานากัน ในแคนาดา, ทะเลสาบคานาส ในเขตปกครองตนเองซินเจียง ของจีน หรือป่าคำชะโนด หรือบึงโขงหลง ของไทย
มินะโมะโตะ โนะ ทะเมะโยะชิ
มินะโมะโตะ โนะ ทะเมะโยะชิ ( ; 1639 – 17 สิงหาคม 1699) ผู้นำตระกูลซะมุไรอย่าง ตระกูลมินะโมะโตะ ในช่วงสงคราม กบฏปีโฮเง็ง เป็นหลานชายของ มินะโมะโตะ โนะ โยะชิอิเอะ และเป็นบิดาของ มินะโมะโตะ โนะ โยะชิโตะโมะ รวมถึง มินะโมะโตะ โนะ ทะเมะโตะโมะ โดยทะเมะโยะชิเป็นที่รู้จักในนาม มุสึ ชิโร ("Mutsu Shirō")
ภายหลังจากสงครามกบฏปีโฮเง็งจบสิ้นลงเมื่อวันที่ 16 สิงหาคม พ.ศ. 1699 จักรพรรดิโกะ-ชิระกะวะ ได้มีพระบัญชาให้โยะชิโตะโมะประหารชีวิตทะเมะโยะชิเมื่อวันที่ 17 สิงหาคม พ.ศ. 1699 ขณะที่ทะเมะโตะโมะน้องชายของโยะชิโตะโมะหนีรอดไปได้
มินะโมะโตะ โนะ โยะชิอิเอะ
มินะโมะโตะ โนะ โยะชิอิเอะ ( ; 1582 – 4 สิงหาคม 1649) ซะมุไรจาก ตระกูลมินะโมะโตะ ซึ่งมีบทบาทสำคัญในการรบหลายครั้งจนได้รับการแต่งตั้งให้เป็น ชินจุฟุโชกุน หรือ จอมทัพปกป้องด้านเหนือ
ฟุจิวะระ โนะ ชุนชิ
ฟุจิวะระ โนะ ชุนชิ ( ; 1752 – 1776) จักรพรรดินีแห่งญี่ปุ่นโดยเป็นจักรพรรดินีใน จักรพรรดิโกะ-โฮะริกะวะ และเป็นพระราชมารดาของ จักรพรรดิชิโจ
สัตว์ประหลาดทะเล
สัตว์ประหลาดทะเล () เป็นสัตว์ประหลาดหรืออสูรกายที่ปรากฏทั้งในตำนานหรือเทววิทยา ที่เชื่อกันว่าอาศัยอยู่ในทะเลหรือมหาสมุทร และมักคิดว่ามีขนาดมหึมา สัตว์ประหลาดทะเลมีได้หลายรูปแบบ ได้แก่ มังกรทะเล หรืองูทะเลหรือสัตว์หลายชนิด พวกมันมักมีลำตัวลื่นและมีเกล็ดและมักปรากฏภาพว่าคุกคามเรือหรือพ่นน้ำใส่ คำจำกัดความของคำว่า "สัตว์ประหลาด" เป็นอัตนัย และสัตว์ทะเลบางชนิดอาจได้รับการยอมรับจากสิ่งมีชีวิตที่เป็นที่ยอมรับทางวิทยาศาสตร์ เช่น วาฬ รวมถึงหมีกที่มีขนาดใหญ่
การพบเห็นสัตว์ประหลาดทะเล มีทั่วทุกมุมโลก จนถึงกระทั่งขั้วโลก เช่น มหาสมุทรใต้
การพบเห็นที่ขึ้นชื่อ เช่น ฮันส์ เอดจน์ มิชชันนารีชาวนอร์เวย์ ขณะโดยสารทางเรือเพื่อไปเผยแผ่ศาสนาที่เกาะกรีนแลนด์ว่าได้พบเห็นสัตว์ประหลาดเมื่อวันที่ 6 กรกฎาคม ค.ศ. 1734 ว่ามันมีปากที่แหลมยาว ลำตัวยาว คอยาว มันชูคอขึ้นเหนือน้ำ มีหนังที่เหี่ยวย่น และมันก็ดำลงไปในน้ำและชูส่วนหางขึ้น โดยประมาณแล้วลำตัวของมันขนาดความยาวพอ ๆ กับเรือที่เขาโดยสารเลยทีเดียว
ซากของสัตว์ประหลาดทะเลถูกรายงานว่าพบเห็นมาตั้งแต่สมัยโบราณ โดยซากที่ระบุไม่ได้จะถูกเรียกว่ากล็อบสเตอร์ กรณีกล็อบสเตอร์ที่ขึ้นชื่อเกิดขึ้นเมื่อปี ค.ศ. 1977 ที่นอกชายฝั่งของนิวซีแลนด์ เมื่อเรือประมงสัญชาติญี่ปุ่นลำหนึ่งชื่อ ซุยโยะ-มะรุ ได้กว้านเอาซากของสิ่งมีชีวิตขนาดใหญ่ขึ้นมาจากใต้ทะเล ซึ่งซากนั้นอยู่ในสภาพเน่าเปื่อยและส่งกลิ่นเหม็นเต็มที่ แต่ทว่ามีรูปลักษณะคล้ายคลึงกับสัตว์เลื้อยคลานทะเลที่สูญพันธุ์ไปแล้วตั้งแต่ยุคก่อนประวัติศาสตร์ คือ เพลสิโอซอร์ ซึ่งได้มีการบันทึกและถ่ายภาพเก็บเอาไว้ ก่อนจะทิ้งลงทะเลไป ต่อมาได้กลายเป็นที่ฮือฮาและสนใจในแวดวงวิทยาศาสตร์อย่างมาก จนกระทั่งถูกประทับลงบนดวงตราไปรษณียากรของบราซิล ซึ่งกรณีนี้ได้ถูกอธิบายโดยเอฟบีไอว่า เป็นซากที่เน่าสลายของปลาฉลามบาสกิน ในทำนองเดียวกันการทดสอบดีเอ็นเอยืนยันว่าสัตว์ทะเลที่เกยตื้นบนฝั่งของนิวฟันด์แลนด์ ในเดือนสิงหาคม ค.ศ. 2001 ว่าเป็นวาฬสเปิร์ม
ที่ปรากฏตามความเชื่อดั้งเดิม
ในบันเทิงคดีร่วมสมัย
สัตว์ที่คล้ายคลึงกัน
ชาติลำชี
ชาติลำชี ภาพยนตร์ไทยฟอร์มยักษ์จาก รุ่งสุริยาภาพยนตร์ ซึ่งสร้างจากบทประพันธ์ของ มหศักดิ์ สารากร อันเป็นนามปากกาของครูรังสี ทัศนพยัคฆ์ โดยครู รังสี ทัศนพยัคฆ์ เป็นผู้กำกับเองออกฉายครั้งแรกเมื่อ พ.ศ. 2512 นำแสดงโดย มิตร ชัยบัญชา และ เพชรา เชาวราษฎร์
ในภาพยนตร์เรื่องนี้ครูรังสีได้ดึงนักร้องลูกทุ่งชื่อดังในยุคนั้นอาทิ ไพรวัลย์ ลูกเพชร , บุปผา สายชล , ชินกร ไกรลาศ และ บรรจบ เจริญพร มาร่วมแสดงโดยได้ครู ไพบูลย์ บุตรขัน และครู พีระ ตรีบุปผา พร้อมครูเพลงท่านอื่น ๆ มาทำเพลงประกอบโดยมีเพลง ชาติลำชี จากเสียงร้องของไพรวัลย์ ลูกเพชรเป็นเพลงเอกในภาพยนตร์ส่งผลให้ภาพยนตร์เรื่องนี้ประสบความสำเร็จอย่างสูงทำให้ครูรังสีตัดสินใจสร้าง "มนต์รักลูกทุ่ง" ในปีต่อมา
ใน พ.ศ. 2560 ทางโคลีเซี่ยมกรุ๊ปนำโดย พรพิมล มั่นฤทัย ได้หยิบภาพยนตร์เรื่องนี้กลับมาปัดฝุ่นสร้างใหม่อีกครั้งโดยได้มีการบวงสรวงเปิดกล้องละครเรื่องนี้ที่หน้า บริษัท โคลีเซี่ยม อินเตอร์ กรุ๊ป จำกัด เมื่อวันที่ 5 มิถุนายน พ.ศ. 2560 กำกับการแสดงโดย ชัชวาลย์ คล้องช้าง และนำแสดงโดยหลุยส์ เฮส อัญรินทร์ ธีราธนันพัฒน์ ธนากร ศรีบรรจง และ พัชญา เพียรเสมอ ออกอากาศตอนแรกวันพุธที่ 14 มีนาคม พ.ศ. 2561 และตอนสุดท้ายวันพุธที่ 25 เมษายน พ.ศ. 2561 ต่อจากละครเรื่อง "มือปราบเหยี่ยวดำ" มีเรตติ้งทั่วประเทศตอนแรกอยู่ที่ 3.6 ส่วนเรตติ้งตอนจบซึ่งมีเรตติ้งสูงสุด อยู่ที 6.011
"ทีวีพูล" วิจารณ์ละครฉบับนี้ว่า "มันครบรส ที่ผสมลีลาความสนุกสนานเฮฮาได้อย่างกลมกล่อม สอดแทรกวัฒนธรรมและกลิ่นอายของชาวอีสานได้อย่างสวยงามและน่าประทับใจ"
ฟุจิวะระ โนะ คิมิโกะ
ฟุจิวะระ โนะ คิมิโกะ ( ; 1775 – 1847) จักรพรรดินีแห่งญี่ปุ่นโดยเป็นจักรพรรดินีใน จักรพรรดิโกะ-ฟุกะกุซะ
พระเจ้าราชวรวงศ์เธอ พระองค์เจ้าอินทวงศ์
พระเจ้าราชวรวงศ์เธอ พระองค์เจ้าอินทวงศ์ (21 กุมภาพันธ์ พ.ศ. 2372 — 8 มิถุนายน พ.ศ. 2398) พระราชโอรสพระองค์ที่ 20 และเป็นพระองค์สุดท้ายในสมเด็จพระบวรราชเจ้ามหาศักดิพลเสพประสูติแต่เจ้าจอมมารดาพัน
พระเจ้าราชวรวงศ์เธอ พระองค์เจ้าอินทวงศ์ ประสูติเมื่อวันอาทิตย์ที่ 21 กุมภาพันธ์ พ.ศ. 2372 เป็นพระราชโอรสในสมเด็จพระบวรราชเจ้ามหาศักดิพลเสพ ประสูติแต่เจ้าจอมมารดาพัน
ในสมัยรัชกาลที่ 3 พระเจ้าราชวรวงศ์เธอ พระองค์เจ้าอินทวงศ์ ได้ทรงมีจิตศรัทธาบูรณปฏิสังขรณ์พระอุโบสถวัดอินทรวิหารเป็นครั้งที่ 2 หลังจากเจ้าอินทวงศ์ โอรสในพระเจ้าศิริบุญสารเคยบูรณครั้งแรกในสมัยรัชกาลที่ 1
พระเจ้าราชวรวงศ์เธอ พระองค์เจ้าอินทวงศ์ สิ้นพระชนม์ในรัชสมัยพระบาทสมเด็จพระจอมเกล้าเจ้าอยู่หัว เมื่อวันศุกร์ที่ 8 มิถุนายน พ.ศ. 2398 พระชันษา 27 ปี
ทานิวา
ทานิวา หรือ ทานิฟา () เป็นสิ่งมีชีวิตเหนือธรรมชาติตามความเชื่อของชาวเมารี ชนชาติพื้นเมืองของนิวซีแลนด์ ทานิวามีรูปร่างคล้ายงูหรือมังกรขนาดใหญ่ อาศัยอยู่ในแหล่งน้ำ ทั้งทะเล, แม่น้ำ, ลำธารน้ำตก หรือในถ้ำ เป็นสัตว์ดุร้ายที่บางครั้งอาจทำร้ายหรือแม้แต่กินมนุษย์เป็นอาหาร หรือลักพาตัวผู้หญิงไปเป็นภรรยา ถึงแม้ว่าทานิวาจะมีสถานะเป็นเสมือนเทพผู้พิทักษ์หรือเทพารักษ์ก็ตาม บ้างก็เชื่อว่ามีรูปร่างเหมือนกิ้งก่าขนาดยักษ์บางครั้งมีปีก หรือบ้างก็ว่ามีลำตัวสีขาวขุ่นหรือมีหงอนบนหัว หรือแม้กระทั่งมีรูปร่างเป็นปลาฉลามหรือวาฬ หรือเป็นขอนไม้หรือท่อนไม้ในน้ำ บางครั้งอาจจะเปลี่ยนรูปร่างไปเรื่อย ๆ
โดยรากศัพท์ของคำว่า "ทานิวา" หรือ "ทานิฟา" ในกลุ่มภาษาโปรโต-โอเชียนิก มีความหมายถึง "ชนิดของปลาฉลาม" ในภาษาตองกาและภาษานีวเวที่หมายถึง "ปลาฉลามขนาดใหญ่ที่มีอันตราย" เช่นเดียวกับภาษาซามัว, โทเคอเลา หมายถึง "สัตว์ประหลาดทะเลกินคน" แต่ภาษาโพลินีเซียทั่วไปจะหมายถึง ปลาฉลาม หรือปลาทั่วไป
ความเชื่อเรื่องทานิวามีกระจายไปทั่วนิวซีแลนด์ ทั้งเกาะเหนือและเกาะใต้ มีปรากฏอยู่ในนิทานพื้นบ้านและจักรวาลวิทยาโพลินีเซียหลายเรื่อง เช่น มีความเชื่อว่ามีทานิวาตนหนึ่งเป็นเพศหญิงชื่อ ไฮเน เต อริกิ เป็นเทพผู้พิทักษ์อาศัยอยู่ที่แม่น้ำไวกาโต แม่น้ำสายที่ยาวที่สุดของนิวซีแลนด์ และยังมีความเชื่อที่คล้ายคลึงกันของชาวฮาวายถึง โม’โอ หรือโมโฮ ที่เป็นเทพเจ้ากิ้งก่า ที่มีสภาพเป็นทั้งผู้พิทักษ์และเป็นอันตรายต่อมนุษย์อีกด้วย ทั้งนี้อาจเป็นไปได้ว่า สิ่งที่เชื่อว่าเป็นทานิวาอาจเป็นปลาไหลขนาดใหญ่ชนิดหนึ่งจำพวกปลาตูหนา คือ ปลาไหลครีบยาวนิวซีแลนด์ ซึ่งอาศัยอยู่ในแหล่งน้ำจืดของนิวซีแลนด์และภูมิภาคโพลีนีเซีย ที่เมื่อโตเต็มที่อาจยาวได้ถึงกว่า 2 เมตร
เมื่อปี ค.ศ. 2002 เกิดกรณีพิพาทกันระหว่างชาวเมารีเผ่างาตินาโฮ กับเทศบาลเมืองโอกแลนด์ ถึงเรื่องการตัดทางหลวง ว่าเป็นการทำลายถ้ำที่อยู่อาศัยของทานิวา ซึ่งเป็นเทพผู้พิทักษ์ ในที่สุดโครงการนี้จำต้องเปลี่ยนสถานที่ไปเป็นที่อื่น
และในปลายปี ค.ศ. 2014 วิศวกรผู้หนึ่งได้ใช้ดาวเทียมกูเกิลเอิร์ธตรวจดูภาพถ่ายของโอกเบย์ ในเบย์ออฟไอส์แลนด์ นอกชายฝั่งเกาะเหนือของนิวซีแลนด์ ปรากฏว่าพบเห็นอะไรบางอย่างผิดปกติเหมือนกำลังเคลื่อนไหวอยู่ใต้น้ำเป็นทางยาว จึงเชื่อว่าเป็นทานิวา เพราะว่ามันไม่ใช่วาฬ และมันก็มีขนาดใหญ่เกินกว่าจะเป็นปลาฉลาม และก็ยังเคลื่อนที่รวดเร็วเกินกว่าจะเป็นวาฬอีกด้วย และก็ไม่น่าจะใช่เรือใบหรือเรือสำราญอีกด้วย เพราะว่าไม่ปรากฏฟองคลื่น อย่างไรก็ตามผู้เชี่ยวชาญด้านการถ่ายภาพได้พิจารณาภาพดังกล่าวแล้ว พบว่า สิ่งที่เห็นนั้นไม่น่าจะใช่สิ่งมีชีวิตขนาดใหญ่ หากแต่เป็นเรือสำราญขนาดเล็กราว 5 เมตร (16 ฟุต) ที่เมื่อแล่นแล้วก็ไม่ปรากฏฟองคลื่นอยู่แล้ว อีกทั้งบริเวณนั้นยังเป็นแหล่งที่นิยมในการแล่นเรืออีกด้วย
วิกฤตการณ์การทูตกาตาร์
วิกฤตการณ์การทูตกาตาร์ เริ่มขึ้นในวันที่ 5 มิถุนายน พ.ศ. 2560 เมื่อประเทศซาอุดีอาระเบียประกาศตัดสัมพันธ์ทางการทูตกับประเทศกาตาร์ โดยกล่าวหาว่ากาตาร์เป็นผู้สนับสนุนกลุ่มก่อการร้ายและบ่อนทำลายเสถียรภาพในภูมิภาค หลังการประกาศดังกล่าว ประเทศอื่น ๆ อย่างบาห์เรน, อียิปต์, เยเมน, สหรัฐอาหรับเอมิเรตส์, ลิเบีย, มัลดีฟส์, มอริเตเนีย ก็ประกาศตัดสัมพันธ์กับกาตาร์เช่นกัน
การตัดสัมพันธ์ครั้งนี้ทำให้ประเทศกาตาร์ถูกตัดการติดต่อระหว่างพรมแดนทางบก ทางทะเล และทางอากาศ จากกลุ่มประเทศดังกล่าว นักการทูตกาตาร์ถูกสั่งให้ออกจากซาอุดีอาระเบีย, สหรัฐอาหรับเอมิเรตส์ และอียิปต์ ภายใน 48 ชั่วโมง พลเมืองกาตาร์ถูกสั่งเดินทางออกจากซาอุดีอาระเบีย สหรัฐอาหรับเอมิเรตส์ และบาห์เรนภายใน 14 วัน และห้ามมิให้พลเมืองของ 3 ชาติในคาบสมุทรอาหรับเดินทางไปยังกาตาร์ด้วย
การคว่ำบาตรครั้งนี้ทำให้อุตสาหกรรมการบินของกาตาร์เกิดความปั่นป่วนและเกิดการกักตุนสินค้าอุปโภคและบริโภคไปทั้งประเทศ กาตาร์ต้องนำเข้าสินค้าจากท่าเรือในประเทศโอมานเนื่องจากไม่สามารถใช้ท่าเรือของกลุ่มประเทศที่ตัดความสัมพันธ์ได้ สแตนดาร์ดแอนด์พัวร์สปรับลดอันดับความน่าเชื่อถือระยะยาวของกาตาร์ลง 1 ขั้นสู่ระดับ AA- กาตาร์ได้ประกาศมาตรการผ่อนผันการตรวจลงตรา (visa) ให้แก่พลเมืองของ 80 ประเทศในวันที่ 9 สิงหาคม 2017 เพื่อเป็นการกระตุ้นการท่องเที่ยวของกาตาร์
ณ วันที่ 10 มิถุนายน พ.ศ. 2560 รัฐบาลของแปดประเทศได้ตัดความสัมพันธ์ทางการทูตกับกาตาร์ ได้แก่
ณ 12 มิถุนายน พ.ศ. 2560 หกประเทศได้ลดความสัมพันธ์ทางการทูตกับกาตาร์
ฟุจิวะระ โนะ ซะเนะโกะ
ฟุจิวะระ โนะ ซะเนะโกะ ( ; 1788 – 2 กันยายน 1815) จักรพรรดินีแห่งญี่ปุ่นโดยเป็นจักรพรรดินีลำดับที่ 1 หรือ โคโง ("Kōgō") ใน จักรพรรดิคะเมะยะมะ และเป็นพระราชมารดาของ จักรพรรดิโกะ-อุดะ
โรงเรียนกาวิละวิทยาลัย
โรงเรียนกาวิละวิทยาลัย () เป็นโรงเรียนมัธยมศึกษาขนาดกลาง และเป็นโรงเรียนมัธยมศึกษาประจำจังหวัดแห่งที่  3 ของจังหวัดเชียงใหม่ ตั้งอยูที่เลขที่ 451 ถนนมหิดล ตำบลท่าศาลา อำเภอเมืองเชียงใหม่ จังหวัดเชียงใหม่ สังกัดสำนักงานเขตพื้นที่การศึกษามัธยมศึกษา เขต 34 (เชียงใหม่-แม่ฮ่องสอน) และเป็นโรงเรียนมาตรฐานสากล (World-Class Standard School)
โรงเรียนกาวิละวิทยาลัย ตั้งขึ้นตามประกาศกระทรวงศึกษาธิการ  ลงวันที่ 16 มีนาคม 2521 เป็นโรงเรียนมัธยมศึกษาประจำจังหวัดแห่งที่  ๓ ของจังหวัดเชียงใหม่ ที่ดินดังกล่าวเดิมเป็นที่ดินของทหารบกจังหวัดเชียงใหม่ นางสวาท  รัตนวราห (ต่อมาเป็นคุณหญิง)  ผู้อำนวยการโรงเรียนวัฒโนทัยพายัพ ได้รับมอบหมายจากกองมัธยมศึกษา กรมสามัญศึกษา กระทรวงศึกษาธิการ ให้เป็นตัวแทนเจรจาขอที่ดินดังกล่าวจาก พลตรีจวน  วรรณรัตน์ ผู้บังคับการจังหวัดทหารบกเชียงใหม่ยกที่ดินดังกล่าวให้กรมสามัญศึกษา กระทรวงศึกษาธิการในปี 2518 เพื่อยืมใช้เป็นที่ก่อสร้างโรงเรียนมัธยมศึกษาแห่งที่ 3 กรมสามัญศึกษาได้กำหนดผังโรงเรียนเสนอกรมธนารักษ์ในปี 2519
สำหรับชื่อโรงเรียนนั้นเดิมกองการมัธยมศึกษา กรมสามัญศึกษาจะให้เรียกว่า "โรงเรียนวัฒโนทัยพายัพ ๒" แต่นางสวาท  รัตนวราห ผู้ดำเนินการติดต่อประสานงาน จนกระทั่งก่อตั้งโรงเรียนเป็นผลสำเร็จ มีความประสงค์จะให้ ครู - อาจารย์ และผู้บริหารชุดแรก มีความภาคภูมิใจในการสร้างโรงเรียนใหม่แห่งนี้ จึงเสนอขอให้ตั้งชื่อว่า "โรงเรียนกาวิละวิทยาลัย" ตามพระนามของพระเจ้ากาวิละ การที่ผู้เสนอชื่อโรงเรียนเลือกเอาพระนามของพระเจ้ากาวิละ ผู้ครองนครเชียงใหม่ และเป็นต้นตระกูล ณ เชียงใหม่ มาเป็นชื่อโรงเรียนเพราะมีความเห็นว่าโรงเรียนนี้เป็นโรงเรียนประจำจังหวัดเชียงใหม่ จึงควรได้รับชื่อจากบุคคลสำคัญที่สุดของจังหวัดเชียงใหม่ ทั้งนี้เพื่อจะได้รับทุนบำรุงจากชาวเชียงใหม่อย่างเต็มภาคภูมิใจ ประกอบกับผู้ที่ยกที่ดินให้คือทหารบกจังหวัดเชียงใหม่ ซึ่งตั้งอยู่ในค่ายกาวิละ และได้รับฉันทานุมัติจากเจ้าพงษ์อินทร์ ณ เชียงใหม่ หัวหน้าเจ้านายฝ่ายเหนือด้วย
โรงเรียนกาวิละวิทยาลัย เปิดทำการสอนครั้งแรกในวันที่ 22 พฤษภาคม 2521 โดยยังไม่ได้งบประมาณใด ๆ ทั้งสิ้น จึงต้องขออาศัยสถานที่เรียนสองแห่ง คือ ชั้น ม.ศ. ๑ จำนวน ๔ ห้องเรียนที่โรงเรียนคำเที่ยงอนุสรณ์ ชั้น ม.๑ จำนวน ๔ ห้องเรียนที่โรงเรียนวัดท่าสะต๋อย
ต่อมาได้รับงบประมาณถมที่ดินเพื่อสร้างถนน อาคารเรียนชั่วคราว 10 ห้องเรียน บ้านพักครู 2 หลัง บ้านพักภารโรง 1 หลัง และห้องส้วม 2 หลัง 16 ห้อง เมื่อสร้างเสร็จจึงย้ายนักเรียนทั้งหมดออกมา ณ ที่ตั้งโรงเรียนปัจจุบัน
มีทั้งสิ้น 18 ห้องเรียน
มีทั้งสิ้น 21 ห้องเรียน
โรงเรียนกาวิละวิทยาลัย จังหวัดเชียงใหม่ มีโฉนด ๓ ฉบับ รวมเนื้อที่ตามทะเบียน ๖๗ ไร่ ๒ งาน  ๖๗ ตารางวา
พระบรมราชาธิบดี หรือ พระเจ้ากาวิละ ประทับในเรือนแก้ว บนฐานรองรับด้วยโมลีมีชื่อ โรงเรียนกาวิละวิทยาลัย
สีแสด หมายถึง สีแห่งความเป็นครูผู้ให้วิชา ความรู้พระพุทธกาวีระโสตถิมหามงคล
ปญฺญา  โลกสฺมิ  ปชฺโชโต" "ปัญญาเป็นแสงสว่างในโลก"
ใฝ่เรียนรู้  เชิดชูคุณธรรม  เลิศล้ำปัญญา พัฒนาสังคม ชื่นชมภูมิปัญญาไทย ใส่ใจสิ่งแวดล้อม
ดอกพวงแสด
เพลงมาร์ชกาวิละ คำร้อง/เรียบเรียง : คุณครูวรพงษ์ ทองเลิศ
โรงเรียนกาวิละวิทยาลัย
เว็บไชต์โรงเรียนกาวิละวิทยาลัย
โรงเรียนมาตรฐานสากล (World-Class Standard School)
46ICT Leadership Centre and Network Schools
หม่อมเจ้าเมฆิน คเนจร
หม่อมเจ้าเมฆิน คเนจร (9 มกราคม พ.ศ. 2388 - 21 พฤศจิกายน พ.ศ. 2462) เป็นพระโอรสในพระเจ้าบรมวงศ์เธอ พระองค์เจ้าคเนจร กรมหมื่นอมเรนทรบดินทร์ และเป็นพระนัดดาในพระบาทสมเด็จพระนั่งเกล้าเจ้าอยู่หัว
หม่อมเจ้าเมฆิน คเนจร ประสูติเมื่อวันที่ 9 มกราคม พ.ศ. 2388 เป็นพระโอรสในพระเจ้าบรมวงศ์เธอ พระองค์เจ้าคเนจร กรมหมื่นอมเรนทรบดินทร์ เมื่อเจริญชันษาขึ้น ได้เข้ามารับราชการในกรมมหาดไทย
ต่อมาเมื่อชราได้ทรงกราบบังคมทูลลาออกจากราชการโดยมีหม่อมอมรวงษ์วิจิตร (หม่อมราชวงศ์ปฐม คเนจร) เป็นผู้ดูแล ในปี พ.ศ. 2451 หม่อมอมรวงษ์วิจิตรถึงแก่กรรมในราชการ พระบาทสมเด็จพระจุลจอมเกล้าเจ้าอยู่หัวจึงพระราชทานเบี้ยหวัดพิเศษแก่หม่อมเจ้าเมฆิน ซึ่งหม่อมอมรวงศวิจิตรเคยเลี้ยงดูอยู่นั้น เพิ่มขึ้นอิกเป็นปีละ 400 บาท
หม่อมเจ้าเมฆิน คเนจร สิ้นชีพิตักษัยเมื่อ 21 พฤศจิกายน พ.ศ. 2462
เอาด์-เฮเฟอร์เลเลอเฟิน
เอาด์-เฮเฟอร์เลเลอเฟิน หรือรู้จักกันดีในไทยคือ สโมสรฟุตบอลโอเอช ลูเวิน () หรือที่เรียกสั้น ๆ ว่า โอฮา เลอเฟิน () และ โอฮาเอล () เป็นสโมสรฟุตบอลอาชีพสโมสรหนึ่งในประเทศเบลเยียม ปัจจุบันลงแข่งขันในเบลเจียนเฟิสต์ดิวิชัน บี ซึ่งเป็นระบบการแข่งขันระหว่างสโมสรระดับที่ 2 ของประเทศ
ปัจจุบันมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ กวินทร์ ธรรมสัจจานันท์
สโมสรฟุตบอลแห่งนี้ก่อตั้งขึ้นเมื่อ พ.ศ. 2545 จากการรวมตัวกันของสโมสรฟุตบอลเล็ก ๆ 2 สโมสรในย่านนครเลอเฟิน คือ สโมสรฟุตบอลซวาร์เตอเดยเฟิลส์เอาด์-เฮเฟอร์เล ซึ่งก่อตั้งใน พ.ศ. 2500 และ กา. สตาเดอเลอเฟิน ซึ่งก่อตั้งใน พ.ศ. 2448 เนื่องจากทางนครเลอเฟินต้องการยกระดับฟุตบอลและสโมสรฟุตบอลในท้องถิ่นให้มีมาตรฐานมากขึ้น
ต่อมาในกลางปี พ.ศ. 2560 กลุ่มคิง เพาเวอร์ ภายใต้การนำของนายวิชัย ศรีวัฒนประภา (เจ้าของและประธานสโมสรเลสเตอร์ซิตี) ได้เข้าซื้อกิจการสโมสรเอาด์-เฮเฟอร์เลเลอเฟิน พร้อมกับชำระหนี้ที่สโมสรติดค้างอยู่พร้อมกับมอบหมายให้ต๊อบ อัยยวัฒน์ ศรีวัฒนประภา ผู้เป็นบุตรชายเข้ามาเป็นประธานสโมสร
"ข้อมูลล่าสุด 1 พฤศจิกายน 2017"
ณัฐพงษ์ ขจรมาลี
ณัฐพงษ์ ขจรมาลี (ชื่อเล่น: คิว; 5 พฤษภาคม พ.ศ. 2537 — ) เป็นนักฟุตบอลระดับอาชีพชาวไทย ผู้ทำหน้าที่ตำแหน่งผู้รักษาประตูในการแข่งขันไทยลีก ร่วมกับพีที ประจวบ
เมื่อวันที่ 30 เมษายน พ.ศ. 2560 เขาได้ประสบอุบัติเหตุ รถยนต์ที่เขานั่งได้ชนกับรถบรรทุกอย่างจัง ซึ่งเขาอาการสาหัส และได้รับการนำตัวส่งโรงพยาบาล
ในภายหลัง ได้มีนักฟุตบอลที่มีชื่อเสียงระดับโลกสามราย ได้แก่ เคิร์ต ซูมา, ออลีวีเย ฌีรู และปีแยร์-แอเมอริก โอบาเมอย็องก์ ได้ทำการจัดประมูลเสื้อเพื่อระดมทุนช่วยเหลือสำหรับเขา
ซึ่งต่อมา เขามีอาการปลอดภัย
ไครทีเรียนเกมส์
ไครทีเรียนเกมส์ (; ในทางการเรียกว่า ไครทีเรียน ซอฟต์แวร์) เป็นบริษัทผู้พัฒนาวีดีโอเกมสัญชาติอังกฤษ ตั้งอยู่ในกิลด์ฟอร์ด เซอร์เรย์ สหราชอาณาจักร​ ซึ่งเป็นที่รู้จักกันอย่างดีจากรางวัลวีดีโอเกมแข่งรถที่พวกเขาได้รับ อย่างเช่น "เบิร์นเอาท์" และ "นีดฟอร์สปีด"
มิสแกรนด์ภูเก็ต
มิสแกรนด์ภูเก็ต () เป็นการประกวดนางงามของจังหวัดภูเก็ต จัดขึ้นเป็นครั้งแรกเมื่อปี พ.ศ. 2559 ดำเนินการจัดประกวดโดย ธีระศักดิ์ ผลงาม ผู้อำนวยการกองประกวดมิสแกรนด์ภูเก็ต การประกวดมิสแกรนด์ภูเก็ตมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์ภูเก็ตคนปัจจุบัน คือ น้ำอ้อย ชนะพาล ซึ่งได้รับตำแหน่งจากการประกวดที่ถูกจัดขึ้น ณ มหาวิทยาลัยราชภัฎภูเก็ต เมื่อวันที่ 30 มีนาคม พ.ศ. 2561
ฟีนิกซ์แห่งอันดามัน ฟินิกซ์ วิหคในตำนาน เป็นเทพที่มีนิสัยอ่อนโยน และมีชีวิตอย่างเป็นอมตะ เป็นสัญลักษณ์ที่สื่อถึงสุภาพสตรีที่มีความงามอันเป็นนิรันดร์ สยายปีกขึ้นฟ้าเพื่อให้ผู้ที่ได้พบเห็นได้ชื่นชมความสง่างามแรงบันดาลใจสร้างสรรค์จาก "อมร ภูเก็ตเพิร์ลกรุ๊ป" โดยหยิบลักษณะเด่นของลวดลายหงษ์ที่มีลักษณะคล้ายคลึงฟินิกซ์บนเครื่องประดับบาบ๋าที่เรียกว่า ฮั่วก๋วน ผสมผสานกับสถาปัตยกรรมชิโนโปรตุกีสที่โดดเด่น บ่งบอกถึงความเจริญทางด้านสถาปัตยกรรมและอารยะธรรมอันเจริญรุ่งเรืองของจังหวัดภูเก็ต ประดับด้วยไข่มุกที่น่าค้นหา มีสีดึงดูดอันเป็นเอกลักษณ์ ไข่มุกบลูโอเชี่ยนจากฟาร์ม ล้อมรอบด้วยบลูโทพาสและเพชร สะท้อนแสงดั่งท้องทะเลที่โอบล้อมเกาะภูเก็ต บ่งบอกถึงความงดงามและอุดมสมบูรณ์ด้านสิ่งแวดล้อมทางทะเล ที่ทำให้ภูเก็ตสามารถเลี้ยงไข่มุกที่สวยงามได้ และผสมผสานอย่างโดดเด่นไม่เหมือนใครบนมงกุฎไข่มุก มงกุฎนี้ใช้เป็นมงกุฎประจำตำแหน่งมิสแกรนด์ภูเก็ต ในปัจจุบัน
2018: ชุดควีน ออฟ อันดามัน ได้รับแรงบันดาลใจสร้างสรรค์จาก ฉลองพระองค์ของ "สมเด็จพระบรมราชินีนาถ ในรัชกาลที่ ๙" พระองค์ทรงเป็นสตรีที่มีพระสิริโฉมงดงาม ทรงสนพระทัยในเรื่องผ้าไทย สนับสนุนส่งเสริมการแต่งกายที่เป็นแบบไทยและการออกแบบ ให้สอดคล้องกับการแต่งกายของชาวตะวันตกได้อย่างดี จึงได้นำมาโยงเข้ากับคำว่า "ไข่มุกอันดามัน" ซึ่งเป็นคำที่อยู่ในคำขวัญประจำจังหวัดภูเก็ต เมื่อโยงเข้ากันแล้ว ไข่มุกก็เป็นเหมือนกับราชินีแห่งท้องทะเลอันดามันนั่นเอง โดยพระองค์เปรียบได้กับไข่มุกล้ำค่า เป็นเหมือนกับ "ควีน ออฟ เพิร์ล" แห่งท้องทะเลอันดามัยที่ไม่ใช่เป็นแค่ของมีค่า แต่ยังทรงคุณค่าทางจิตใจอีกด้วย
2017: ชุดโมนาร์จ ออฟ อันดามัน ไข่มุก และความรุ่งเรืองของเกาะภูเก็ต รวมกันออกมาเป็นชุดที่ทำให้ผู้สวมใส่ สง่างามราวกับราชินีแห่งทะเลอันดามัน ชุดสีขาวเงินประดับด้วยไข่มุกและคริสตัล แถบสีทองเปรียบเสมือนความเรืองรองของวัฒนธรรมไทย ความพลิ้วไหวเปรียบเสมือนสายน้ำและหาดทราย รวมถึงเครื่องประดับศีรษะที่ดัดแปลงมาจากมงกุฎบ่าบ๋าและเทริดมโนราห์ ซึ่งชุด ชุดโมนาร์จ ออฟ อันดามัน ได้ใช้เป็นชุดประจำชาติบนเวทีการประกวด มิสโกลบ 2017 สวมใส่โดย ชัชฎาภรณ์ กิมากรณ์
2016: ชุดเพอรานากันพิมาน เป็นชุดที่ผสมผสานกันระหว่างสองวัฒนธรรม ของชุดไทยราชนิยม และชุดหญิงงามแห่งหัวเมืองใต้ ซึ่งได้รับแรงบันดาลใจจากชุดไทยบรมพิมาน นำมาประยุกต์รวมกับชุดร่วมสมัย และเครื่องประดับแบบบ่าบ๋าผสมไข่มุกแห่งท้องทะเลอันดามันของชาวภูเก็ต
ชไวน์ฟวร์ท
ชไวน์ฟวร์ท () เป็นเมืองในรัฐบาวาเรียของประเทศเยอรมนี ตั้งอยู่ชายฝั่งทางขวาของแม่น้ำไมน์ เมืองแห่งนี้เคยมีสถานะเป็นเสรีนครของจักรวรรดิโรมันอันศักดิ์สิทธิ์จนถึง ค.ศ. 1802 และจึงกลายเป็นเมืองในปกครองของบาวาเรีย
เมืองชไวน์ฟวร์ทเป็นแหล่งผลิตตลับลูกปืนที่สำคัญในยุคนาซีเยอรมนี เป็นอะไหล่ที่ใช้ในการผลิตรถถังและเครื่องบิน จึงตกเป็นเป้าหมายการทิ้งระเบิดทางอากาศในช่วงสงครามโลกครั้งที่สอง โดยมีการทิ้งระเบิดกว่า 22 เที่ยว เขตที่อยู่อาศัยและเขตอุตสาหกรรมส่วนใหญ่ในเมืองจึงถูกทำลายไปในช่วงสงคราม
หลังสงครามสิ้นสุดก็มีการฟื้นฟูโรงงานอุตสาหกรรมในเมืองแต่กลับเดินสายการผลิตได้ไม่มาก โดยเยอรมนีจำเป็นต้องหันไปนำเข้าตลับลูกปืนจากสวีเดนแทน จนกระทั่งเมื่อรัฐบาลเยอรมนีได้มีนโยบายกระจายการกระจุกตัวทางอุตสาหกรรม ก็สามารถพลิกฟื้นอุตสาหกรรมในชไวน์ฟวร์ทกลับมาได้กว่าร้อยละ 85 ของช่วงก่อนการทิ้งระเบิด หลังสงครามเมืองแห่งนี้ก็กลายเป็นที่ตั้งฐานทัพของสหรัฐอเมริกา สหรัฐอเมริกาได้ถอนกำลังทหารออกจากเมืองแห่งนี้ใน ค.ศ. 2014
ปัจจุบันเมืองแห่งนี้ขึ้นชื่อเรื่องอุตสาหกรรมการผลิตตลับลูกปืนและการผลิตจักรยาน เมืองแห่งนี้มีรายได้ต่อหัว 78,382 ยูโรต่อปี ถือเป็นเมืองที่มีรายได้ต่อหัวสูงที่สุดเป็นอันดับสามในประเทศ รองจากว็อลฟส์บูร์กและฟรังค์ฟวร์ทอัมไมน์
มิสแกรนด์อุบลราชธานี
มิสแกรนด์อุบลราชธานี () เป็นการประกวดนางงามของจังหวัดอุบลราชธานี จัดขึ้นเป็นครั้งแรกเมื่อปี พ.ศ. 2559 ดำเนินการจัดประกวดโดย นนทัช นิธิพานิช ผู้อำนวยการกองประกวดมิสแกรนด์อุบลราชธานี การประกวดมิสแกรนด์อุบลราชธานีมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์อุบลราชธานีคนปัจจุบัน คือ อาทิตยา อุ่นแก้ว ได้รับตำแหน่งเมื่อวันที่ 29 เมษายน พ.ศ. 2561 ณ โรงแรมสุนีย์ แกรนด์ แอน คอนเวนชัน สุนีย์ทาวเวอร์
2018: ชุดอรุณรุ่งทอแสงแรกแห่งสยาม แรงบันดาลใจจาก วัดสิรินธรวรารามภูพร้าว ที่งดงามด้วยลวดลายของต้นกัลปพฤกษ์สะท้อนแสง ประกายเรืองรองดั่งเมืองเครื่องประดับ ทำมาจากรังไหมสีขาวภูมิปัญญาจากรุ่นสู่รุ่นถักทออย่างปราณีต ผ้าที่นำสวมใส่ ผ้ากาบบัว ซึ่งเป็นมรดกแห่งชาติ อัตลักษณ์ของเมืองอุบลราชธานีเพียงหนึ่งเดียว
แมตทิว ลิลลาร์ด
แมตทิว ลิล ลิลลาร์ด (, เกิด 24 มกราคม ค.ศ. 1970) เป็นนักแสดงชาวอเมริกัน เกิดในครอบครัวนักแสดง บิดาคือเฮนรี ฟอนดา และมีพี่สาวคือเจน ฟอนดา
นีดฟอร์สปีด: เพย์แบ็ก
นีดฟอร์สปีด เพย์แบ็ก ("") เป็นวิดีโอเกมรถแข่งแบบโอเพ่นเวิลด์ที่พัฒนาโดยโกสต์เกมส์ และจัดจำหน่ายโดยอิเล็กทรอนิก อาตส์ สำหรับไมโครซอฟท์ วินโดวส์ เพลย์สเตชัน 4 และเอกซ์บอกซ์ วัน เป็นเกมลำดับที่ 23 ในชุดเกม"นีดฟอร์สปีด" โดยเกมนี้ได้เผยโฉมเป็นตัวอย่างวิดีโอเมื่อวันที่ 2 มิถุนายน ค.ศ. 2017 และจะวางจำหน่ายทั่วโลกในวันที่ 10 พฤศจิกายน ค.ศ. 2017
วิลเลียม โฮ ผู้อำนวยการสร้าง ได้เผยว่าภาค"เพย์แบ็ก"จะมีตัวละครที่สามารถเล่นได้สามตัวโดยแต่ละตัวก็จะมีความสามารถที่แตกต่างกัน และเกมนี้ก็มีจุดมุ่งหมายไปที่การแข่งรถแบบแอ็คชั่นและตัวละครหลักสามตัวก็จะต้องร่วมกันทำงานด้วยกันเหมือนกับหนังแอ็คชั่น ภาคเพย์แบ็กนี้ได้แบบประเภทรถแข่งไว้ห้าประเภทคือ เรซ, ออฟโรด, ดริฟต์, แดรก และรันเนอร์ โฮก็ยังได้กล่าวอีกว่ามีการปรับแต่งตัวรถและมีกลางวันกลางคืน ในภาค"เพย์แบ็ก"จะสามารถเล่นแบบคนเดียวได้ในขณะที่ไม่มีการเชื่อมต่ออินเทอร์เน็ต ซึ่งไม่เหมือนกับ"นีดฟอร์สปีด"ภาคที่แล้ว ที่จะต้องใช้อินเทอร์เน็ตในการเล่นตลอดเวลา
เกมนี้ได้อยู่ในโลกจำลองที่ชื่อว่า "ฟอร์จูน แวลเลย์" และตามด้วยตัวละครหลัก 3 คน: ไทเลอร์ มอร์แกน, แม็ค และเจส โดยพวกเขาทั้งสามคนมีเป้าหมายที่จะล้างแค้น "กลุ่มเดอะเฮ้าส์" ซึ่งควบคุมเมืองฟอร์จูน แวลเลย์
โปเก็น ทัวร์นาเม็นท์
โปเก็น ทัวร์นาเม็นท์ (, ) เป็นวิดีโอเกมต่อสู้พัฒนาโดยบริษัท บันไดนัมโคเอ็นเตอร์เทนเมนต์และจำหน่ายโดย เดอะโปเกมอนคอมพานี ออกจำหน่าย เกมอาเขดญี่ปุ่นในวันที่ 16 กรกฎาคม ค.ศ. 2015 และ วียูทั่วโลกในวันที่ 18 มีนาคม ค.ศ. 2016 และ นินเท็นโดสวิตช์ใช้ชื่อเกมว่า โปเก็น ทัวร์นาเม็นท์ ดีเอกซ์ () จำหน่ายทั่วโลกในวันที่ 22 กันยายน ค.ศ. 2017
ฟุจิวะระ โนะ โชชิ (จักรพรรดิฟุชิมิ)
ฟุจิวะระ โนะ โชชิ ( ; 1814 – 10 มิถุนายน 1885) จักรพรรดินีแห่งญี่ปุ่นโดยเป็นจักรพรรดินีใน จักรพรรดิฟุชิมิ แต่ไม่มีพระโอรส-ธิดาด้วยกัน
เยื่อคลุม
เยื่อคลุม
( ตัวย่อ TM) 
เป็นเนื้อเยื่อที่ไม่ใช่เป็นเซลล์เยื่อหนึ่งในหูชั้นใน โดยอีกเยื่อหนึ่ง (ที่เป็นเซลล์) ก็คือเยื่อกั้นหูชั้นใน (basilar membrane, BM)
เยื่อคลุมอยู่เหนือ spiral limbus กับอวัยวะของคอร์ติ และทอดไปตามยาวของคอเคลียขนานกับ BM
ถ้าแบ่งตามด้านกว้าง (radial) เยื่อคลุมจะมีสามเขต คือ limbal zone, middle zone และ marginal zone
โดย limbal zone เป็นส่วนบางที่สุดและอยู่เหนือ auditory teeth of Huschke และมีริมในยึดอยู่กับ spiral limbus
ส่วน marginal zone จะเป็นส่วนหนาสุดและแบ่งจาก middle zone โดย Hensen's Stripe
เยื่อคลุมโดยทั่วไปคลุมอยู่เหนือเซลล์ขนด้านใน (inner hair cell, IHC) ที่เป็นตัวรับเสียง และเหนือเซลล์ขนด้านนอก (outer hair cells) ที่เคลื่อนไหวได้เองอาศัยไฟฟ้า 
เมื่อเสียงวิ่งผ่านหูชั้นใน เยื่อคลุมก็จะขยับเร้า IHC ผ่านน้ำที่ล้อมอยู่ และเร้า OHC โดยตรงที่ stereocilia อันยาวสุดของ OHC ซึ่งเป็นส่วนเชื่อมติดกับเยื่อคลุม
TM เป็นโครงสร้างคล้ายวุ้นที่มีน้ำถึง 97%
น้ำหนักของมันเมื่อแยกน้ำออกแล้วมาจากคอลลาเจน 50%, ไกลโคโปรตีนที่ไม่ใช่คอลลาเจน 25%, และ proteoglycan 25%
ไกลโคโปรตีนที่มีเฉพาะในหูชั้นในแสดงออกอยู่ที่ TM คือ α-tectorin, β-tectorin, และ otogelin
โดย α-tectorin และ β-tectorin จะจัดวางเป็นเมทริกซ์ลาย (striated sheet matrix) ที่ช่วยจัดระเบียบใยคอลลาเจน
เพราะ TM ซับซ้อนกว่าโครงสร้างวุ้นที่ไม่ใช่เซลล์อื่น ๆ (เช่น otolithic membrane)
คุณสมบัติทางกลของมันจึงซับซ้อนยิ่งกว่ามาก
มีหลักฐานการทดลองที่แสดงว่า เยื่อมีลักษณะไม่สม่ำเสมอ (anisotropic) ทั้งตามยาวและตามขวาง
และมีลักษณะหยุ่นหนืด (viscoelastic)
บทบาททางกลของเยื่อคลุมในการได้ยินยังไม่ชัดเจน เพราะนักวิชาการไม่ค่อยสนใจ หรือไม่ให้ความสำคัญในแบบจำลองการทำงานของคอเคลีย
แต่ว่า งานศึกษาทางพันธุกรรม
ทางกลศาสตร์
และทางคณิตศาสตร์
ต่าง ๆ ได้แสดงว่า TM จำเป็นเพื่อได้ยินอย่างสมบูรณ์ในสัตว์เลี้ยงลูกด้วยนม
หนูหริ่งที่ไม่มีการแสดงออกของไกลโคโปรตีนโดยเฉพาะ ๆ จะได้ยินอย่างผิดปกติ รวมทั้งการเลือกได้ยินความถี่เสียง (frequency selectivity) ที่เพิ่มขึ้นในหนูพันธุ์ Tecb
ซึ่งไม่มีการแสดงออกของโปรตีน β-tectorin
การศึกษานอกร่างกาย (In vitro) เรื่องคุณสมบัติทางกลศาสตร์ของ TM แสดงสมรรถภาพของส่วนที่แยกออก ๆ ของ TM ที่ช่วยการวิ่งของคลื่นในระดับความถี่ที่เกี่ยวข้องกัน
ซึ่งเพิ่มความเป็นไปได้ว่า TM อาจมีบทบาทในการกระจายพลังงานเสียงตามยาวในคอเคลียภายใต้สถานการณ์ปกติ
เจ้าหญิงโชชิ (1570-1648)
เจ้าหญิงโชชิ ( ; 1570 – 1648) จักรพรรดินีแห่งญี่ปุ่นโดยเป็นจักรพรรดินีใน จักรพรรดิโกะ-เรเซ ซึ่งพระองค์เป็นพระราชธิดาใน จักรพรรดิโกะ-อิชิโจ
นักข่าว
นักข่าว (journalist) เป็นบุคคลที่รวบรวม เขียน และเผยแพร่ข่าว หรือการให้ข้อมูลล่าสุดแก่สาธารณะ นักข่าวอาจทำงานในประเด็นทั่ว ๆ ไป หรือประเด็นเฉพาะทาง อย่างไรก็ตาม นักข่าวส่วนใหญ่อาจจะสามารถเขียนข่าวเฉพาะทางได้ และร่วมงานกับนักข่าวอื่น ๆ ผลิตข่าวในหัวข้อต่าง ๆ มากขึ้น ตัวอย่างเช่น ข่าวกีฬาอาจจะครอบคลุมเฉพาะโลกของกีฬา แต่นักข่าวก็อาจเขียนข่าวของหนังสือพิมพ์ที่ครอบคลุมหัวข้อที่แตกต่างกัน
เจ้าหญิงโชชิ (1829–1891)
เจ้าหญิงโชชิ ( ; 28 กันยายน 1829 – 23 พฤศจิกายน 1891) จักรพรรดินีแห่งญี่ปุ่นโดยพระองค์ได้รับการสถาปนาเมื่อ พ.ศ. 1862 ในรัชสมัย จักรพรรดิโกะ-ไดโงะ ผู้เป็นพระอนุชาซึ่งพระองค์เป็นหนึ่งในจักรพรรดินีที่ได้รับการสถาปนาทั้ง ๆ ที่ไม่ได้เข้าพิธีอภิเษก
เจ้าหญิงโชชิ (1738–1754)
เจ้าหญิงโชชิ ( ; 18 กันยายน 1738–14 ธันวาคม 1754) หรือที่รู้จักในชื่อ ชุนกะมง-อิง จักรพรรดินีแห่งญี่ปุ่นโดยพระองค์เป็นพระมารดาบุญธรรมของ จักรพรรดิจุนโตะกุ ทำให้พระองค์ได้รับการสถาปนาเป็นจักรพรรดินีเมื่อ พ.ศ. 1751
เจ้าหญิงโชชิ (แก้ความกำกวม)
เจ้าหญิงโชชิ อาจหมายถึง
อินเตอร์เนชันแนลแชมเปียนส์คัพ ฤดูกาล 2013
อินเตอร์เนชันแนลแชมเปียนส์คัพ 2013 (หรือ ไอซีซี) เป็นการแข่งขันฟุตบอลกระชับมิตร ฤดูกาลแรก ที่ลงเล่นในสหรัฐอเมริกาและสเปน. ซึ่งจะลงเล่นในวันเสาร์ที่ เดือนกรกฎาคม ค.ศ. 2013 และถึงท้ายสุดในวันพุธที่ 7 สิงหาคม ค.ศ. 2013. This ทัวร์นาเมนต์นี้เป็นการแทนที่ เวิลด์ฟุตบอลชาลเลนจ์ และได้รับการจัดขึ้นเป็นส่วนใหญ่ที่สหรัฐ, และมีการแข่งขันหนึ่งนัดใน บาเลนเซีย, ประเทศสเปน. ทีมที่เข้าร่วมการแข่งขันเช่น ลอสแอนเจลิส แกแลกซี ของสหรัฐ, เรอัล มาดริด และ บาเลนเซีย ของสเปน, มิลาน, ยูเวนตุส และ อินแตร์นาซีโอนาเล ของอิตาลี, และ เชลซี และ เอฟเวอร์ตัน ของอังกฤษ.
เควิน ดีรมรัมย์
เควิน ดีรมรัมย์ ( ; เกิด 11 กันยายน 2540) นักฟุตบอลอาชีพชาวไทยเชื้อสายสวีเดน ปัจจุบันลงเล่นให้กับ การท่าเรือ เอฟซี ในศึก ไทยลีก และ ทีมชาติไทย ในตำแหน่งกองหลัง
เควินเกิดที่กรุง สต็อกโฮล์ม เมืองหลวงของประเทศสวีเดนโดยมีคุณพ่อเป็นคนสวีเดนและคุณแม่เป็นคนไทยมีภูมิลำเนาเป็นคน จังหวัดบุรีรัมย์
เควินผ่านการลงเล่นมากับหลายสโมสรในลีกฟุตบอลยุโรปกระทั่งใน ฤดูกาล 2560 เควินได้เดินทางมายังแผ่นดินแม่และเซ็นสัญญากับ ราชบุรี มิตรผล ในศึกไทยลีกโดยได้รับเสื้อหมายเลข 23
และในเดือนกุมภาพันธ์ พ.ศ. 2561 เควินก็ได้ย้ายมาร่วมทีม การท่าเรือ เอฟซี สโมสรชั้นนำแห่งศึกโตโยต้า ไทยลีก เปิดตัวเควิน ดีรมรัมย์ แบ็กซ้ายลูกครึ่งไทย-สวีเดน จากราชบุรี มิตรผล เอฟซี
เควิน เคยได้รับความสนใจจาก สิงห์เจ้าท่า ในช่วงก่อนเปิดฤดูกาล 2017 ก่อนที่เจ้าตัวจะเลือก ราชบุรีฯ และทำผลงานได้ดีด้วยการลงสนามไป 28 นัดในลีก ยิง 1 ประตู จ่าย 8 แอสซิสท์ จนถูกเรียกติดทีมชาติไทย ชุดใหญ่
ก่อนที่เจ้าตัวจะเดินทางเปิดตัวมากับ การท่าเรือ เอฟซี ที่ปิดดีลนักเตะได้ในวันสุดท้ายของตลาดซื้อนักเตะโตโยต้า ไทยลีก 2018 เมื่อช่วงเย็นที่ผ่านมา (5 กุมภาพันธ์) ที่สนามแพท สเตเดียม
ค่าตัว ค่าเซ็นสัญญา และค่าเหนื่อยเป็นตัวเลขราวๆ 40 ล้านบาท เจ้าของค่าตัว 40 ล้านบาท เซ็นสัญญาย้ายจาก ราชบุรีฯ ในวันสุดท้ายของตลาดซื้อขาย โตโยต้า ไทยลีก 2018 พอดี และขึ้นแท่นเป็นนักเตะไทยที่ค่าตัวแพงสุดตลอดกาล
ของอันดับ 2 ของลีกทันที ทั้งนี้มีรายงานว่า เควิน จะเลือกใส่หมายเลข 97 ที่มีที่มาจากปีเกิดของเจ้าตัว (ค.ศ.1997) เนื่องจากหมายเลข 23 ที่เคยใช้สมัยเล่นให้ราชบุรีฯ มี ดราแกน บอสโควิช จับจองแล้ว
ในระดับเยาวชนเควินเคยลงเล่นให้กับ ทีมชาติสวีเดน รุ่นอายุไม่เกิน 14 และ 19 ปีแต่ในนามทีมชาติชุดใหญ่เควินเลือกเล่นให้กับ ทีมชาติไทย โดยได้ประเดิมสนามให้กับทีมชาติไทยชุดใหญ่ในนัดที่ทีมชาติไทยบุกไปเยือน ทีมชาติอุซเบกิสถาน เมื่อวันอังคารที่ 5 มิถุนายน พ.ศ. 2560
สหัสชัย ชุมรุม
สหัสชัย ชุมรุม (ชื่อเล่น: ต๊อบ) เป็นนักแสดงชายชาวไทย เริ่มเข้าวงการบันเทิงด้วยการเป็นพระเอกในหนังของหม่อมน้อย (มล.พันธุ์ เทวนพ เทวกุล) ในเรื่องช่างมันฉันไม่แคร์ในปี พ.ศ. 2529 เพราะด้วยหน้าตาถูกโฉลก ทั้งยังเป็นผู้กำกับหนังและอดีตนักแสดงคู่กับอำพล ลำพูนในเรื่อง ดีแตก
เจ้าหญิงริชิ
เจ้าหญิงริชิ ( ; 1740 – 25 มกราคม 1794) จักรพรรดินีแห่งญี่ปุ่นโดยพระองค์เป็นพระธิดาใน เจ้าชายโมะริซะดะ หรือ โกะ-ทะกะกุระ-อิง และพระองค์ยังเป็นพระราชมารดาบุญธรรมใน จักรพรรดิชิโจ
คาร์ล โจฮัน เบอร์นาดอตต์ เคานต์แห่งวิสบอร์ก
คาร์ล โจฮัน เบอร์นาดอตต์ เคานต์แห่งวิสบอร์ก () ( เดิม:เจ้าชายคาร์ล โยฮัน ดยุกแห่งดัลลันด์) เป็นพระราชโอรสพระองค์สุดท้องใน สมเด็จพระเจ้ากุสตาฟที่ 6 อดอล์ฟแห่งสวีเดนกับเจ้าหญิงมาร์กาเรตแห่งคอนน็อต เป็นพระราชอนุชาในเจ้าชายกุสตาฟ อดอล์ฟ ดยุกแห่งเวสเตร์บอตเตินและอิงกริดแห่งสวีเดน สมเด็จพระราชินีแห่งเดนมาร์ก เป็นพระราชปิตุลา(อาชาย)ในสมเด็จพระราชาธิบดีคาร์ลที่ 16 กุสตาฟแห่งสวีเดน เจ้าหญิงมาร์กาเรธาแห่งสวีเดน เจ้าหญิงบีร์กิตตาแห่งสวีเดน เจ้าหญิงเดซีเรแห่งสวีเดน เจ้าหญิงคริสตินาแห่งสวีเดน และทรงเป็นพระราชมาตุลา(น้าชาย)ใน สมเด็จพระราชินีนาถมาร์เกรเธอที่ 2 แห่งเดนมาร์ก เจ้าหญิงเบเนดิกเทอแห่งเดนมาร์ก สมเด็จพระราชินีอันเนอ-มารีแห่งกรีซ ต่อมาทรงลาออกจากการเป็น เจ้าชายแห่งสวีเดน ดยุกแห่งดัลลันด์ และมาใช้พระอิสริยยศเป็น เคานต์แห่งวิสบอร์ก แทน โดยคาร์ล โจฮัน เบอนาดอตต์ เคานต์แห่งวิสบอร์ก ได้สมรสจำนวน2ครั้ง โดยครั้งแรกสมรสกับ เอลิน เคอร์สติน มาร์กาเรทา วิจมาร์ค เมื่อวันที่ 19 กุมภาพันธ์ พ.ศ. 2489 และได้สมรสครั้งที่ 2 กับ กุนนีลา เคาน์เตสแห่งวิสบอร์ก เมื่อวันที่ 29 กันยายน พ.ศ. 2531 มีพระบุตรที่เกิดจากการสมรสทั้ง 2 ครั้งนี้ 2 คน คือ โมนิกา คริสตินา มาร์กาเรทา เบอร์นาดอตต์ และ คริสเตียน คาร์ล เฮนนิง เบอร์นาดอตต์ และเมื่อวันที่ 5 พฤษภาคม พ.ศ. 2555 คาร์ล โจฮัน เบอร์นาดอตต์ เคานต์แห่งวิสบอร์ก สิ้นพระชนม์ลง สิริพระชันษา 95 ชันษา
มิสแกรนด์กรุงเทพมหานคร
มิสแกรนด์กรุงเทพมหานคร () เป็นการประกวดนางงามของกรุงเทพมหานคร จัดขึ้นเป็นครั้งแรกเมื่อปี พ.ศ. 2559 ดำเนินการจัดประกวดโดย ธัญยธรณ์ ธีราธนันพัฒน์ และ อัญรินทร์ ธีราธนันพัฒน์ ผู้อำนวยการกองประกวดมิสแกรนด์กรุงเทพมหานคร การประกวดมิสแกรนด์กรุงเทพมหานครมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์กรุงเทพมหานคร คนปัจจุบัน คือ กชณิช อริยสิริภูวเดช ซึ่งได้รับตำแหน่งจากการประกวดที่ถูกจัดขึ้น ณ ห้องดุสิตฮอลล์ โรงแรมดุสิตธานี เมื่อวันที่ 1 เมษายน พ.ศ. 25612018: ชุดจุฬานารีศรีรัตนโกสินทร์ ว่าวจุฬาที่อยู่คู่คนไทยมาช้านาน จึงนำรูปทรงและลวดลายมาประยุกต์ใช้ ในสมัยรัตนโกสินทร์การเล่นว่าวยังคงเป็นการละเล่นที่นิยมอย่างมาก โดยเฉพาะที่ทุ่งพระเมรุ หรือ ท้องสนามหลวงในปัจจุบัน ออกแบบโดย นาย บุญสม เชื้อจีน
2017: ชุดนวมินทร์บูชา ส่งเสด็จองค์ราชันย์ของแผ่นดินสู่สวรรคาลัย มวลเทพชุมนุมรอบฐานไม้พระเมรุมาศทองรับเสด็จ เทพธิดาอัญเชิญพานพุ่มเป็นมงคล ถวายเป็นนวมินทร์บูชาแล
2016: ชุดไทยประยุกต์ ได้รับแรงบันดาลใจมาจาก ชุดไทยพระราชนิยม ไทยดุสิต ชุดเครื่องแต่งกายประจำชาติไทย ซึ่งแสดงถึงวัฒนธรรม ประเพณี เชื้อชาติ เอกลักษณ์ความเป็นคนไทยไว้อย่างชัดเจน เค้าโครงของแบบชุดได้จากเครื่องแบบของสตรีไทยโบราณ เช่น การนุ่งซิ่น การนุ่งจีบ ไม่มีแขนนิยมใช้ในงานแต่งงาน ช่วยเสริมให้ดูงดงาม
รางวัลนาฏราช ครั้งที่ 8
รางวัลนาฏราช ครั้งที่ 8 ประจำปี พ.ศ. 2559 ขึ้น ประกาศผลในวันที่ 20 กรกฎาคม พ.ศ. 2560 ณ ศูนย์วัฒนธรรมแห่งประเทศไทย กรุงเทพมหานคร ถ่ายทอดสดทาง ช่อง 9 เอ็มคอตเอชดี เวลา 16.00 น. – 20.00 น.
รดำเนินการเก็บรวบรวมคะแนนจากผู้มีสิทธิลงคะแนนดำเนินการโดย บริษัท จีเอฟเค มาร์เก็ตไว้ส์ จำกัด ซึ่งเป็นบริษัทวิจัยการตลาดชั้นนำ และได้รับการตรวจสอบจาก PwC ประเทศไทย ซึ่งเป็นบริษัทที่มีประสบการณ์ในงานประกาศผลรางวัลในระดับนานาชาติ อาทิ รางวัล Academy Awards โดยผลการลงคะแนนจะถูกเก็บรักษาเป็นความลับสูงสุด
รางวัลนาฏราชครั้งที่ 8 มีรางวัลทั้งสิ้น รางวัล มีรายชื่อผู้เข้าชิงในแต่ละรางวัลดังต่อไปนี้
ละครทั้ง 22 เรื่องต่อไปนี้ ได้รับการเสนอชื่อเข้าชิงรางวัลนาฏราช ครั้งที่ 8
ละครทั้ง 5 เรื่องต่อไปนี้ ได้รับการลงคะแนนเสียงให้เป็นผู้ชนะรางวัลนาฏราช ครั้งที่ 8